Za sve one koji se odluče da ove godine idu na letovanje, valjalo bi da znaju kakva prava imaju kao osiguranici Republičkog fonda za zdravstveno osiguranje, odnosno državnog zdravstvenog osiguranja.\nTo je važno znati jer polise putnog osiguranja koje prodaju domaće osiguravajuće kuće ne pokrivaju troškove lečenja ako se korisnik razboli od korone.\nIako to ne omogućava ni zdravstvena zaštita koju obezbeđuje RFZO, kao njihovi osiguranici ipak imate pravo na pružanje hitne medicinske pomoći u inostranstvu.\nDa biste mogli na takvu pomoć da računate ako se u inostranstvu razbolite od korone, neophodno je da pribavite obrazac pre nego što krenete na put.\nReč je formularu koji se zove Potvrda o korišćenju zdravstvene zaštite u inostranstvu.\nSa ovom Potvrdom osiguranici imaju pravo na korišćenje zdravstvene zaštite na teret sredstava obaveznog zdravstvenog osiguranja samo u slučaju hitne medicinske pomoći kako bi se otklonila neposredna opasnost po život i zdravlje osiguranih lica.\nProcedura izdavanja Potvrde je besplatna a izdavanje vrši nadležna filijala Republičkog fonda za zdravstveno osiguranje.\nU 20 zemalja važi državno osiguranje\nInače, Srbija ima potpisan sporazum sa 20 zemalja u kojima se može besplatno koristiti zdravstveno osiguranje RFZO, uz posedovanje dvojezičnog obrasca o osiguranju.\nRFZO ima sklopljene međudržavne ugovore sa Austrijom, Belgijom, BiH, Bugarskom, Velikom Britanijom, Italijom, Luksemburgom, Mađarskom, Severnom Makedonijom, Nemačkom, Poljskom, Rumunijom, Slovačkom, Francuskom, Holandijom, Hrvatskom, Crnom Gorom, Češkom, Slovenijom, Turskom.\nIako Grčka ne spada u grupu zemalja sa kojima Srbija ima sporazum o zdravstvenom osiguranju, oni su odlučili da će turistima koji se zaraze dok su u poseti Grčkoj platiti kompletan smeštaj, što može biti olakšavajuća okolnost u slučaju eventualne zaraze.\nNa isti korak se pre nekog vremena odlučila i kiparska vlada, pa će vam, u slučaju da se zarazite dok ste u poseti Kipru, biti plaćen smeštaj, hrana, piće, lekovi, ali i troškovi članova porodica.\nŠta ako niste uzeli dokumenta pre odlaska na put?\nUkoliko dvojezični obrazac nije izdat pre polaska na put, a ukazana je hitna medicinska pomoć u inostranstvu, dvojezični obrazac se, na zahtev inostranog nosioca zdravstvenog osiguranja, može i naknadno izdati, ako je ova mogućnost predviđena međunarodnim ugovorom.\nU slučaju da osigurano lice nije pribavilo dvojezični obrazac pre odlaska u zemlju sa kojom Srbija ima sporazum i hitne zdravstvene usluge budu naplaćene, po povratku u zemlju osigurano lice podnosi direkciji RFZO-a zahtev za naknadu troškova.\nAko osigurano lice nije pribavilo potvrdu pre odlaska na put u zemlju sa kojom Srbija nema potpisan sporazum, a platilo je troškove hitnog lečenja, osigurano lice nema pravo na naknadu tih troškova.\nPad broja obolelih od koronavirusa, preminula još jedna osoba\nŠta je noćna anksioznost i kako je kontrolisati?\nKrizni štab zaseda sutra, produžava se jesenji raspust?


Reković: Srbiju su devastirali „lideri“ koji za sobom vuku klimače glavom - #1od5miliona\nReković: Srbiju su devastirali „lideri“ koji za sobom vuku klimače glavom\n„Zakonodavna, izvršna i sudska vlast ne funkcionišu jer je partijska knjižica ušla u svaku poru društva. Zato je potrebna četvrta grana vlasti koja će imati mehanizme nadzora i kontrole ovih ostalih tri – da bi se struka zaista pitala, da ta struka ne bi bila zavisna od ove ili one partijske većine u parlamenu, od ovog ili onog partijskog lidera“, kazala je Valentina Reković, predstavnica Pokreta „1 od 5 miliona“, gostujući danas u Jutarnjem programu TV Prva.\n„Država nam je devastirana, tri grane vlasti ne funkcionišu, ako imate diplomu možete samo da je spakujete u svoj džep jer vam za sve treba partijska knjižica. I tako je već 30 godina – institucije ne funkcionišu. Zato moramo da resetujemo ceo sistem, a ne da samo smenimo vlast“, rekla je Valentina Reković.\nOna je objasnila da bi četvrta grana vlasti imala mehanizme nadzora rada ostalih tri vlasti, ali i reagovanja u slučaju da ne rade kako treba ili blokiranja onih projekata i odluka koje su štetne po javni interes. Primer toga danas jesu mnogobrojni besmisleni i preskupi projekti, rekla je Reković, protiv kojih su i struka i građani, ali ih vlast bez obzira na to sprovodi, umesto da novac usmeri u bolnice ili druge prioritete od značaja za ljude.\nOna je kazala i da je predlog Pokreta „1 od 5 miliona“ da kandidate za četvrtu granu vlasti predlažu strukovne komore, a da ih biraju građani na neposrednim izborima. „To da ih predlažu komore, jeste naš predlog, ali nije konačano rešenje. Tu smo da prihvatimo sugestije, pa da zajedno dođemo do najboljeg rešenja predlaganja i izbora ljudi za četvrtu granu vlasti“, rekla je.\n„Stručnjaci koji bi na takav način bili izabrani za četvrtu granu vlasti, ne bi bili zavisni od ove ili one partijske većine, od ovog ili onog partijskog lidera. Mi smo protiv liderskog koncepta, jer je je shvatanje liderstva u Srbiji iskvareno… „Lidere“ uglavnom prate klimači glavom koji rade onako kako im se kaže. Verujte, u svim političkim strankama postoje časni ljudi, ali ne mogu da dođu do izražaja zbog svojih lidera koji su se ustoličili i nemaju nameru da se pomere. I zbog toga četvrta grana vlasti, da nema jednog lidera, već da se svi međusobno kontrolišemo“, kazala je predstavnica Pokreta „1 od 5 miliona“.\nPored Valentine Reković, gosti emisije su bili i lider SPAS-a Aleksandar Šapić i funkcioner SRS Aleksandar Šešelj, koji su se usprotivili konceptu da struka konačno počne za nešto da se pita u Srbiji.\nSvoj stav Šapić je branio rečima da je to „nemoguće“, te da je „arhitekta stručnjak, ali on projektuje ono za šta ga je neko angažovao“, kao i da treba da imamo struku ali da „politiku sprovode političari“.\nValentina Reković je pokušala slikovito da mu pojasni koncept četvrte grane vlasti, na primeru namere Gorana Vesića da Stari savski most izmesti u park. Ukoliko struka smatra da je to pogrešno, takav plan bi bio obustavljen, Stari savski most bi ostao na sadašnjem mestu uz potrebnu rekonstrukciju, a preostali novac bi se usmerio na izgradnju, recimo, mosta kod Trmbasa gde su ljudi zbog odsustva istog odsečeni od svoje okoline.\nNo, Šapić je na primeru Vesića i Starog savskog mosta, odgovorio da je to „politička odluka“, da Vesić ima pravo da to uradi i da to tako funkcioniše.\n„Mali i srednji preduzetnici su stub ekonomije“\n„Država malim i srednjim preduzetnicima ne daje ništa, a uzima im maltene sve. Kad hoćete da otvorite firmu, morate da idete na stotine šaltera, da plaćate raznorazne takse, poreze… i onda vam se i ne isplati da radite“, kazala je Valentina Reković i dodala da su mali i srednji preduzetnici stub ekonomije, a da su na njih izgleda svi zaboravili.\nProblem je i taj, istakla je, što onda dođe „neka velika kompanija i pokupi sve poslove jer su tenderi namešteni“. Primer toga, navela je ona, jeste Klinički centar u Nišu, gde je tender za nabavku opreme bio namešten samo za jednu firmu, i to kinesku.\n„Raspišite poseban tender za rukavice, poseban za maske,poseban za inekcije, poseban za iglu, pa da mogu naše firme koje proizvode da konkurišu. Tokom korone se pokazalo da Srbija može da proizvede – i respirator, i masku, i rukavice“, rekla je.\nKosovo i Metohija? Pogledajte šta piše u Ustavu!\nNa pitanje o rešenju za problem Kosova i Metohije, Valentina Reković je kazala da je Ustav sveto pismo za jednu državu, a da u Ustavu piše da je KiM sastavni deo Republike Srbije.\n„Nijedan političar nema pravo da kaže da ima rešenje i da odlučuje za KiM, treba građani da se pitaju. Dakle, o delu teritorije naše zemlje treba da se izjasne građani na referendumu, kada bude bilo uslova za fer referendum“, zaključila je.\nKrstić povodom Dana studenata: Šta će ostati Srbiji kad joj svi mladi odu?


OPŠTINA SUFINANSIRA ADAPTACIJU FASADA STAMBENIH ZGRADA\nOPŠTINA SUFINANSIRA ADAPTACIJU FASADA STAMBENIH ZGRADA\nOdržana javna rasprava povodom odluke o sufinansiranju adaptacije fasada stambenih zgrada na teritoriji Opštine Nikšić. Zainteresovani predloge i sugestije mogu podnijeti do 5. decembra Sekretarijatu za uređenje prostora i zaštitu životne sredine.\nU cilju poboljšanja uslova stanovanja u zgradama Opština Nikšić donijela je odluku o sufinansiranju adaptacije tih stambenih objekata u skladu sa planiranim sredstvima iz budžeta. Odluka koja je bila tema javne rasprave, a koja propisuje uslove, način i postupak sufinansiranja adaptacije fasada prvi je korak u toj priči. Pravo na sufinansiranje imaju stambene zgrade u Nikšiću u kojima su obrazovani organi upravljanja.\nPredsjednik Opštine formiraće komisiju koja će pripremiti javni poziv i izabrati stambene zgrade na kojima će se izvršiti adaptacija. Kriterijumi će biti definisani i precizirani tim pozivom, a glavni su zona, starost i izgled zgrade. Tema je dosta zahtjevna, a razlog za donošenje odluke, pored estetske funkcije i obrazovanja organa upravljanja jeste obezbjeđivanje boljih i kvalitetnijih uslova stanovanja u stambenim zgradama.\nSugrađani su uglavnom konstatovali da zastarjele i oštećene fasade u toku kišnih dana propuštaju, što dovodi do vlage i egzistencijalnih problema. Interesovali su se i za uslove, odnosno prioritete prilikom odabira zgrada za adaptaciju. Predstavnici Lokalne uprave su istakli da mogu izaći u susret oko tehničkih detalja, odnosno mjerenja i procjena štete i vrijednosti radova, a za sprovođenje predložene odluke o sufinansiranju adaptacije fasada sredstva su predviđena budžetom Opštine. Do 5. decembra zainteresovani mogu podnijeti predloge i sugestije na ovu temu nadležnom sekretarijatu.


Ponuda dve redizajnirane šoljice, sa atraktivnim likovima koji nose uspomene na zlatne sedamdesete, dostupna je u poklon pakovanjima od po jedne šoljice i tacne uz 2 x 200g C kafe.\nKoje su to prave vrednosti, one koje odolevaju vremenu, motivišu, čine da životni trenuci budu za pamćenje? To su one vrednosti koje nemaju rok trajanja, svakodnevno doprinose da naša iskustva ostaju kao sećanja kojima se rado vraćamo, i time obogaćuju porodičnu tradiciju.\nDrage priče sa prizvukom nostalgije, koje se ne menjaju i koje putuju kroz vreme, upravo su one kojih se sa osmehom prisećamo i slatko ih delimo uz šoljicu kafe sa svojim najdražim i najbližim ljudima. Ona koja je prva i prava, koja je spona u svakodnevnom ispijanju prave domaće kafe uz omiljene razgovore, upravo je C kafa, iza koje baš takve vrednosti i stoje.\nViše od četrdeset godina, C kafa je u našim domovima važan razlog za pauzu, okupljanje, razmenu priča, srdačne osmehe, motivaciju i podsticaj, zagovarajući tradicionalni ritual koji budi nostalgična sećanja. Ona je „dama u najboljim godinama“ i potvrdila je svoj kvalitet kroz tradicionalne rituale koji spajaju ljude i oživljavaju najlepše uspomene, bez obzira na vreme.\nKada se osvrnemo na istoriju C kafe, doživljaju prepoznatljivog ukusa ove tradicionalne kafe doprinose činjenice da su i naše majke, bake, strine, tetke ovakve rituale započinjale i nastavljale, što traje i danas.\nOd kuvanja kafe, kada zamiriše ceo dom, do čuvanja limenki C kafe kada se isprazne, koje godinama služe kao kasice, mesto za čuvanje fotografija i suvenira, kojekakvih kućnih sitnica za koje se uvek zna da tu trebaju biti – C kafa se provlači kroz naša domaćinstva na mnogobrojne načine.\nRetro rituali koji vrede, uvek se vraćaju. Ponuda dve redizajnirane šoljice, sa atraktivnim likovima koji nose uspomene na zlatne sedamdesete, dostupna je u poklon pakovanjima od po jedne šoljice i tacne uz 2 x 200g C kafe, a tu je da osveži kolekciju limenki i razbudi srce najlepšim sećanjima i čistim emocijama. Kada u njih sipamo sveže skuvanu kafu, kroz gutljaje nas podseća da je glavni atribut opstanka, u brzom svetu koji se menja oko nas, kvalitet. Putujući kroz vreme, poznata jaka aroma i pun ukus održavaju tradiciju i zajedništvo svih generacija\nTagovi :C kafa, kafa, poklon setovi, poklon šoljica


Albansko Ministarstvo infrastrukture i energetike dobilo je šest ponuda od međunarodnih kompanija za izgradnju solarne elektrane za proizvodnju električne energije, saopštilo je ovo ministarstvo.\nProšlog meseca, Ministarstvo infrastrukture i energetike raspisalo je tender za izgradnju solarne elektrane za proizvodnju električne energije u oblasti Akerni u opštini Vlora. Državne subvencije biće dodeljene za snagu solarne elektrane od 50 MW, dok dodatnih između 20 i 50 MW neće biti subvencionisano.\nNa otvaranju ponuda, u prisustvu specijalne komisije evidentirane su ponude šest kompanija, navedeno je u saopštenju ministarstva.\nPortparol ministarstva nije hteo da otkrije imena kompanija, ali je agenciji Rojters rekao da je reč o firmama iz Evropske unije i SAD, preneli su mediji.\nPristigle ponude će biti pregledane i ocenjene u skladu sa kriterijumima kvalifikacije i ocenjivanja definisanim u tenderskoj dokumentaciji, kao i metodologijom procene ponuda.\nU Ministarstvu infrastrukture i energetike kažu da je ovaj tender jedno od najvažnijih dostignuća u energetskom sektoru, i dodaju da je projekat solarne elektrane za proizvodnju električne energije u skladu sa politikom albanske vlade za promociju obnovljivih izvora energije (OIE) i stranih ulaganja.\nTrajanje ugovora 30 godina\nDužina važenja ugovora o solarnoj elektrani biće 30 godina, a ugovor o kupovini električne energije (PPA) trebalo bi da bude potpisan na period od 15 godina.\nPonuđači je trebalo da dostave iznos fiksne naknade u evrima po MWh za 15 godina, što je deo koji se odnosi na državne subvencije, i da se obavežu da će izgraditi dodatni kapacitiet od 20 do 50 MW, koji neće dobiti podsticaje države.\nSolarna elektrana mora biti izgrađena u roku od 18 meseci od potpisivanja ugovora između investitora izabranog na tenderu i Vlade Albanije.\nInače, Evropska banka za obnovu i razvoj (EBRD) pomaže albanskom Ministarstvu infrastrukture i energetike da razvije regulatorni okvir za solarnu energiju, kao i da sprovede projekte za ulaganja. Vlada Albanije i EBRD potpisali su prošle godine u maju i memorandum o saradnji u ovoj oblasti.\nTagovi: EBRD, investicija, OIE, solarna elektrana, subvencije\nPočetna » Vesti » OIE » Ministarstvo dobilo šest ponuda za solarnu elektranu od američkih i evropskih kompanija


Pri kraju prva faza gradnje vetroparka „Košava“ › Made-in-Germany.rs\nKompanija „Fintel Energija“ navodi u svom saopštenju da uspešno privodi kraju prvu fazu radova na izgradnji vetroparka „Košava“, trećeg po redu u Srbiji.\nTrenutno su pri kraju radovi na izgradnji dva dalekovoda kao i trafostanice i priključno-razvodnog postrojenja, a uporedno se rade i temelji za postavljanje vetroturbina. U ovoj fazi je angažovano više od 100 radnika, a vrednost posla premašuje 20 miliona eura.\n– Fintel Energija je posvećena daljim investicijama i ulaganjima u obnovljive izvore energije u Srbiji u nameri da se potencijal koji ova zemlja ima što više iskoristi. Uz stručnost i iskustvo lokalnih firmi i domaćih radnika koje angažujemo, zadovoljan sam kako napreduju radovi i očekujem da ih završimo u predviđenom roku – rekao je Tiziano Giovannetti, izvršni direktor ove kompanije.\nKada bude izgrađen, vetropark Košava će činiti 20 vetrogeneratora, ukupne snage 69 MW, a proizvodiće dovoljno struje da zadovolji potrebe 45.000 domaćinstava. U izgradnju ovih 20 vetrogeneratora Fintel Energija će uložiti 120 miliona eura, dok se završetak radova očekuje tokom naredne godine.\nOvo je treća investcija kompanije Fintel Energija u vetroparkove u Srbiji, pored prva dva vetroparka „Kula“, u blizini istoimenog grada, i vetroparka „La Piccolina“ u blizini Vršca, koji su već u funkciji i proizvode električnu energiju.\nInvestitor najavljuje da, osim povećanja ukupnog energetskog kapaciteta u Banatu, Vojvodini i Podunavlju, kompanija planira i dodatne investicije u oblasti korišćenja energije vetra, kako u Srbiji, tako i u regionu, prenosi „eKapija“.


LOS ANĐELES - Film "Ratovi zvezda - Buđenje sile" zaradio je za 12 dana prikazivanja više od jedne milijarde američkih dolara, što je rekordna brzina u istoriji kinematografije, saopštila je danas kompanija Volt Dizni.\nTime je prestigao i "Svet iz doba jure" koji je u junu uspeo da ostvari tu zaradu, ali za 13 dana, naveo je Bi-Bi-Si (BBC).\nFilm "Ratovi zvezda" režisera Džej Džej Abramsa je tu granicu od miljardu dolara probio ovog vikenda.\nOborio je i božićni rekord u SAD zaradivši samo tog dana 49,3 miliona dolara.\nU SAD film je dosad zaradio 544,6 miliona dolara, a u svetu skoro 1,1 milijardu.\n« Robert de Niro: Osećam se kao Srbin Ženi se drugi put: Poznati glumac zaprosio svoju 17 godina mlađu devojku »


Stefanović: Nema mitinga 17. januara pa da bude i kontramiting - Izazov\nNovi magazin 11. januara 2019. 16:17\nMinistar unutrašnjih poslova Nebojša Stefanović izjavio je danas da za 17. januar, kada u Beograd stiže ruski predsednik Vladimir Putin, nema zakazanih mitinga pa da kako je rekao, „bude i kontramiting“.\nUpitan da li su tačni navodi da će tog dana Srpska napredna stranka organizovati skup podrške predsedniku Rusije, koji su neki mediji nazvali kontramitingom, ministar je kazao da se u Beogradu održava „veliki broj mitinga skoro svakog dana“.\n„Svi koji prijave miting mogu da ga organizuju i šetaju. Tog dana nema mitinga, pa da bude i kontramiting. Neki hoće da podsete na vreme Slobodana Miloševića, ne bi li ljude podelili. Nema istih mitinga u jednom danu, nema nasilja, neka prijave i mirno i dostojanstveno neka izraze sve svoje želje“, kazao je Stefanović.\n„Oni su priznali krivično delo i predati su tužilaštvu“, rekao je Stefanović.


Vučić: Država je rešila aferu Jovanjica - Glas Zaječara\nHome Društvo Vučić: Država je rešila aferu Jovanjica\nPredsednik Srbije Aleksandar Vučić izjavio je danas da je država razrešila „aferu Jovanjica“ tako što je pohapsila odgovorne i poručio evropskim zvaničnicima da ne mogu „lažima da ostvaruju politički profit pa makar bili iz Evropskog parlamenta“.\n„Šta je afera u Jovanjici? Vi mislite da lažima može da ostvaruje politički profit, pa makar bio iz Evropske komisije“, rekao je Vučić i dodao da su takve vesti u rangu sa onom „da je ubio sopstveno dete“.\n„Neću pred strancima da govorim o tome. Telekom je 15 godina razaran da bi dvojica bila bogatija“, rekao je Vučić.\nPrethodni tekstU Srbiju stigla vakcina Astra Zeneka\nNaredni tekstU ponedeljak bez struje nekoliko ulica u Zaječaru i deo Vratarnice


Ministar Dačić prisustvovao ustoličenju episkopa slavonskog Jovana\nsubota, 13. septembar 2014.\nPrvi potpredsednik Vlade i ministar spoljnih poslova Republike Srbije Ivica Dačić prisustvovao je danas ustoličenju episkopa slavonskog Jovana u Sabornoj crkvi Svete Trojice u Pakracu.\nSvečanoj arhijerejskoj liturgiji, koju je služio patrijarh srpski Irinej, prisustvovali su i visoki crkveni zvaničnici katoličke crkve i drugih crkava i verskih zajednica, političke ličnosti Hrvatske, Srbije i Republike Srpske.\nMinistar Dačić izjavio je tom prilikom da je Srpska pravoslavna crkva jedan od najznačajnijih oslonaca i centara okupljanja srpskog naroda svuda u svetu.\n"Veliki je značaj SPC za očuvanje duhovnog, nacionalnog, kulturnog nasleđa i identiteta Srba u Hrvatskoj", istakao je Dačić i podsetio da se među spoljnopolitičkim prioritetima Srbije posebna važnost pridaje unapređenju odnosa sa susedima, a naročito sa državama nastalim na prostoru bivše Jugoslavije.\n"Odnosi Srbije i Hrvatske treba da budu zasnovani na poverenju i zajedničkim interesima i vrednostima koje možemo da delimo. Izgradnja dobrih odnosa Srbije i Hrvatske je ključni faktor za stabilizaciju i razvoj čitavog regiona", rekao je Dačić.\nKljučne reči: Hrvatska Ivica Dačić


O nama – Sineks Medical\nSineks Medical d.o.o. je kompanija osnovana 2011. godine, koja se bavi zastupanjem i distribucijom inovativne medicinske opreme i medicinskih sredstava iz različitih medicinski oblasti.\nCilj našeg poslovanja je da najsavremenijim i kvalitetnijim rešenjima u vidu medicinske opreme, medicinskih sredstava i najkvalitetnijih OTC proizvoda unapredimo i olakšamo pacijentima primenu postojećih terapija kao i da značajno povećamo rezultate primenjenih procedura i terapija a samim tim i zadovoljstvo pacijenta pruženom uslugom.\nZa sada našu paletu čine oprema, medicinska sredstva i OTC proizvodi evropskih i američkih proizvođača. Namera nam je da putem kvalitetne selekcije u budućnosti širimo paletu ponuđenih proizvoda pre svega u oblasti sportske medicine, rehabilitacije i anti aging-a s jedne strane i oblasti ginekologije sa druge strane.\nSineks Medical organizuje i učestvuje u prezentacijama firmi koje zastupamo kao i u obezbeđivanju svih potrebnih dopunskih aktivnosti koje naši kupci – partneri zahtevaju (trening, edukacije, studije itd.).


Sednica Skupštine / Foto: FoNet, Nenad Ðorđević\nGrupa za slobodu medija juče je, pred početak zasedanja parlamenta, ispred Skupštine Srbije poslanicima delila letke sa pitanjima za premijerku i ministre na koja ne dobijaju odgovore, iako, kako su istakli, građani imaju pravo da budu istinito i blagovremeno informisani o svemu što je značajno za njihov život.\nLetke su delili na dan kada su premijerka Ana Brnabić i članovi Vlade odgovarali na poslanička pitanja. “Došli smo da bi premijerka čula naša pitanja na koja ne samo da ne daje odgovore, nego daje izjave o novinarstvu koje nisu utemeljene u realnosti, a važno je i da javnost čuje naša pitanja i da zna da mi na njih ne dobijamo odgovore”, izjavio je direktor CINS-a Branko Čečen. Premijerki je u letku, između ostalog, postavljeno pitanje zašto nije prihvatila poziv na sastanak sa Grupom za slobodu medija, koja okuplja više stotina medija, organizacija, novinarskih i medijskih udruženja. Prema rečima Čečena, ako se nešto ne promeni, nezavisni, objektivni mediji brzo će nestati i građani neće znati šta se dešava. Takođe, Grupa za slobodu medija postavila je pitanje ministru unutrašnjih poslova Nebojši Stefanoviću zašto policajci u uniformi i civilu nisu reagovali tokom incidenata na dan inauguracije predsednika Vučića i zašto nisu poznata imena onih koji su tada napali novinare i građane, kao i ko je provalio u stan novinarke Dragane Pećo. Grupa je pitala i ministra odbrane Aleksandra Vulina kada će se ograditi od saopštenja svoje stranke koja je urednika KRIK-a Stevana Dojčinovića nazvala narkomanom i stranim plaćenikom; kao i ministarku pravde Nelu Kuburović šta je sa nerešenim slučajevima ubistava novinara Slavka Ćuruvije, Dade Vujasinović i Milana Pantića i pokušaja ubistava novinara “Vremena” Dejana Anastasijevića.\nA premijerka Srbije Ana Brnabić izjavila je, odgovarajući na pitanja poslanika, da je situacija u medijima “nasleđena i katastrofalna”. Dodala je da je Savet za borbu protiv korupcije na čijem je čelu bila Verica Barać, podneo izveštaj u kojem se navodi da je u vreme vlade Mirka Cvetkovića vršen politički pritisak i da je nad medijima uspostavljena potpuna kontrola. Ona je rekla da je 2011. godine Evropski parlament izrazio bojazan da postoji pritisak na medije. Kazala je da joj je “zanimljiva formulacija” da je odbila da se sastane sa predstavnicima medija. “Nisam imala vremena u poslednjih deset dana, sastaću se s njima, zakazaću taj sastanak”, rekla je Brnabić. Ministarka za evropske integracije Jadranka Joksimović ocenila je da medijska situacija u Srbiji ne da nije najgora, nego je bolja od mnogih u regionu, a i od nekih članica EU.\nLuksemburški “Aelius” ponudio 16 miliona evra za “Galeniku”Bilo je 790.000 nezaposlenih 2012. godine


Ove nedelje počinje prodaja ulaznica za SP u rukometu - Ostali sportovi, Rukomet, Top News\nOve nedelje počinje prodaja ulaznica za SP u rukometu\nAleksandar Milosavljević 02.09.2013., 17:44\nProdaja ulaznica za 21. Svetsko prvenstvo u rukometu za žene počinje u četvrtak, 5. septembra 2013. godine u 12 sati. Rukometni savez Srbije za najvernije fanove ženskog rukometa obezbedio je za specijalni promotivni popust od 40 odsto, za sve koji kupe pakete ulaznica do 5. oktobra.\nSvi oni koji žele da prate najveći sportski digađaj ove godine u našoj zemlji (najbolje 24 rukometne reprezentacije) moći će da obezbede karte putem sajtova www.eventim.rs, www.serbia2013.com, i na svim prodajnim mestima Eventim-a širom Srbije i inostranstva, kao i putem call centra 0900 11 00 11.\nSvetsko prvenstvo u rukometu za žene, održava se u Srbiji od 6. do 22. decembra 2013. godine, a grupna faza takmičenja igraće se u četiri grada Beogradu, Nišu, Novom Sadu i Zrenjaninu. Naše reprezentativke preliminarnu fazu igraju pred vernom publikom u Nišu. U grupi B, reprezentacija Srbije nalazi se zajedno sa Danskom, Brazilom, Japanom, Kinom i Alžirom.\nPrethodna vest Marković i Tošić sa nestrpljenjem očekuju duel protiv Hrvata (VIDEO)\nSledeća vest Bastija predstavila Krasića\nMarković i Tošić sa nestrpljenjem očekuju duel protiv Hrvata (VIDEO)\nBastija predstavila Krasića


Samo Kosovo bez nasilja može postati deo Evrope\nPrema recima Kamerhofa, na Kosovu je potrebno doci do politickog resenja, te da ce KFOR u, skladu sa mandatom, odgovoriti na bilo kakvo nasilje. General Kamerhof je pozvao sve politicke subjekte da doprinesu poboljsanju celopkupne situacije i istakao da medjunarodna zajednica nece tolerisati nasilje: “Ukoliko gradjani Kosova zele da postignu zapadno-evropske vrednosti i pridruze se evro-atlantskim strukturama, treba da znaju da KFOR i medjunarodna zajednica nece prihvatiti nasilje i etnicku diskriminaciju”, izjavio je nemacki general. On je pozvao lidere i gradjane Kosova da se vise angazuju na obnovi stete koja je nastala u martovskom nasilju. Komandant KFORa je naglasio kako ce predstojeci izbori i povratak raseljenih biti glavni prioriteti Kosova.\nOn je istakao da ce NATO zadrzati broj vojnika u skladu sa potrebama. Odgovarajuci na pojedine komentare kako zajednicke patrole Kosovskog zastitnog korpusa i KFORa, mogu pomoci u stvaranju sigurnog okruzenja za manjine, general Kamerhof je rekao: “Kosovski zastitni korpus nema ulogu u sprovodjenju reda i zakona i nece imati nikakve zadatake u srpskim enklavama ili zonama oko manastira, barem ne dok sam ja komandant KFORa”, kaze Kamerhof.\nPrema njegovim recima ispunjenje standarda jedini put koji moze unaprediti sve procese. General Kamerhof kaze da je potrebno politicko resenje konacnog statusa Kosova: “Medjunarodna zajednica smatra da politicko resenje konacnog statusa Kosova treba biti zasnovano na odluci SBUN”, kaze general Kamerhof.\nPrema njegovim recima u prethodnih pet godina vise od 250 hiljada vojnika iz 36 zemalja, sluzilo je u misiji KFORa.


Evropska komisija je svjesna ekonomske nemoći zemalja regije da se, i bez posljedica pandemije korona virusa, samostalno izbore za svoje mjesto na evropskom i globalnom tržištu (EPA)\nNa redovnom sedmičnom Kolegiju komesara Evropske komisije je odobren, a kasnije i javno predstavljen Ekonomski i investicioni plan za Zapadni Balkan vrijedan devet milijardi eura. Riječ je o paketu finansijske podrške kojeg su politički podržali i lideri Evropske unije i balkanskih zemalja na drugom Zagrebačkom samitu održanog 6. i 7. maja na inicijativu Hrvatske u ulozi predsjedavajuće Vijeće EU.\nEkonomsko-investicioni plan je sastavni dio redovnog godišnjeg izvještaja o ekonomskom, političkom i institucionalno-pravnom napretku u procesu integracije u ovoj godini, kojeg će narednih dana u svakoj od zemalja regiona osobno predstaviti evropski komesar za susjedstvo i proširenje Oliver Varhelyi.\nOd oko devet milijardi eura nepovratne pomoći čak šest milijardi je planirano za strateške infrastrukturne projekte u sektorima drumskog i željezničkog saobraćaja, digitalnog povezivanja i energetike, zatim za poljoprivredu s akcentom na razvoju ruralnih područja i na bio-proizvodnji, te za razvoj zdravstva i obrazovnog sistema. Po oko 1,5 milijardi eura namijenjeno je jačanju konkurentnosti malih i srednjih preduzeća u privatnom sektoru, te za reformu institucija u ključnim oblastima za funkcioniranje pravne države i usklađivanje s pravnom stečevinom EU-e.\nKljučne inicijative u infrastrukturi su transportno povezivanje (sve vrste transporta) na pravcima sjever-jug i istok-zapad, te povezivanje kontinentalnih s priobalnim područjima. Glavni projekti su autoputevi Niš-Priština i Beograd-Sarajevo kao i transbalkanski željeznički pravci koji se povezuju s Transevropskom transportnom mrežom (TENs) među kojima su i pružni pravci Podgorica-Beograd i Beograd-Priština.\nU poljoprivredi je prioritet omasovljenje svih ključnih sektora proizvodnje u skladu sa zahtjevima Zelenog plana EU-e kojim se predviđa modernizacija cjelokupnog evropskog privrednog sistema, društva i industrije u EU, partnerskim zemljama i svijetu, jer „sadašnje razmjere potrošnje sirovina, energije, vode, hrane i upotrebe zemljišta nisu održive… Moramo suštinski a ne papirološki promijeniti odnos prema prirodi, način proizvodnje i potrošnje, života i rada, hrane i grijanja, putovanja i prijevoza… Nastojat ćemo riješiti sve probleme u ovoj oblasti – od opasnih hemikalija do krčenja šuma i onečišćenja. To je plan ulaganja za Evropu budućnosti i stvaranje svijeta u kojem ekonomija služi društvu i ljudima a ne samo profiterima“, kazala je predsjednica Komisije u svom nedavnom Godišnjem govoru o stanju Unije.\nEkonomsko-investicioni plan predviđa i posebne garancije za podršku privatnom sektoru u oblastima proizvodnje i usluga preko Evropskog fonda za održivi razvoj te uspostavu zasebnog Garantnog fonda za Zapadni Balkan. Na taj način bi se, smatra se u Briselu, moglo privući i do 20 dodatnih milijardi eura za razvojno investiranje.\nEvropska komisija je svjesna ekonomske nemoći zemalja regije da se, i bez posljedica pandemije korona virusa, samostalno izbore za svoje mjesto na evropskom i globalnom tržištu imajući uz ostalo u vidu dostignuti nivo ukupne ekonomske razvijenosti i najnovije stope izdvajanja za saniranje ekonomskih posljedica pandemije. Prema podacima Evropske banke za obnovu i razvoj (EBRD) Srbija je u tu svrhu izdvojila najveći dio iz svog bruto domaćeg proizvoda (6,5 posto), a Sjeverna Makedonija tek 1,2 posto.\nBosna i Hercegovina je u sredini sa 3,6 posto, Albanija će uložiti 2,8, a Kosovo 2,5 posto svog BDP-a u ekonomski odgovor na pandemiju COVID-19. Koliko je to malo i nedovoljno tek se vidi nakon usporedbe sa Slovenijom koja će u ekonomski oporavak uložiti 19,7 posto godišnjeg BDP-a, po čemu je nakon Japana i Luxembourga na trećem mjestu u svijetu.\n“S obzirom na investicione potrebe regiona nije iznenađujuće sve istaknutije prisustvo raznih međunarodnih igrača na Zapadnom Balkanu prvenstveno kroz investicije, posebno u energetiku i transport. Mi ne smijemo potcijeniti rizik od toga na duže staze. Naša je odgovornost da sagledamo ulogu EU u novom okruženju”, rekao je evropski komesar za susjedstvo i proširenje Oliver Varhelyi neposredno uoči usvajanja najnovijeg Ekonomsko-investicionog paketa za Zapadni Balkan.\nPredstavljajući danas finansijski plan Evropske komisije i redovni godišnji paket izvještaja o proširenju Varhelyi je na konferenciji za medije rekao da se radi o potpuno novom i prilagođenom regionalnom pristupu Evropske unije koji podrazumijeva aktivno sudjelovanje regiona u procesu evropskog proširenja; regionalni „impact“ (uticaj) na te procese; te konkretan regionalni doprinos tom procesu kroz reforme koje ovaj dio Evrope ne samo trajno povezuju već i priključuju Evropskoj uniji.\nNajnoviji paket mjera se smatra sastavnim dijelom „Plana za Evropu nove generacije“ koji bi trebao stupiti na snagu s prvim danom naredne godine a cilj mu je preuzimanje liderske pozicije Evrope u svijetu u svim vitalnim aspektima, ostvarivanje ciljeva „Evrope jednakih mogućnosti“, smanjivanje ovisnost o uvozu energenata, otvoranje miliona novih radnih mjesta i više nego prepoloviti onečišćenje zraka kako bi 2050. godine EU bila prvo klimatski-neutralno područje na Planeti.\nPodržavamo šest partnera sa Zapadnog Balkana u njihovoj transformaciji i integraciji, poručio je predsjednik Evropskog vijeća.


Katalonija: Presuda će pojačati težnje ka nezavisnosti\nTanjug 6. septembra 2019. 09:15\nMADRID – Predsednik katalonske vlade Kim Tora izjavio je u da bi osuđujuća presuda katalonskim političarima, kojima se sudi zbog organizovanja referenduma o nezavisnosti Katalonije, mogla dodatno pojačati želju za otcepljenjem od Španije.\nPresuda Vrhovnog suda biće objavljena uskoro, najverovatnije u oktobru, prenosi Hina.\nOptuženi se suočavaju s kaznama od 7 do 25 godina zatvora nakon što su optuženi za pobunu protiv Španije, neposlušnost i korišćenje javnog novca za organizovanje referenduma koji je zabranio španski Ustavni sud.\nTora je poručio da odbija da prihvati osuđujuće presude, napomenuvši da optuženi nisu imali pravedno suđenje.\n„Osude li naše kolege, posledično ćemo delovati“, rekao je Tora i istakao da će regionalna vlada odgovoriti programom čiji će cilj ponovo biti nezavisnost, što će biti u centru političke akcije.


Brnabić o referendumu\n- Mislim da je jako dobra izlaznost imajući u vidu kakva je tema i da je bilo jako teško zainteresovati ljude - rekla je Brnabić, navodeći da ljude tema referenduma jednostavno ne zanima, iako je to nešto što je od suštinskog značaja za Srbiju.\nBrnabić je za TV Prva rekla da je opet na delu viđeno licemerje NVO i pojedinih medija koji su se svim snagama borili da na referendumu ne bude učinjen pomak u oblasti pravosuđa i da građani na glasanju zaokruže "ne".\nIstovremeno je odala priznanje pojedinim udruženjima u civilnom sektoru, pre svega Društvu sudija Srbije, Udruženju tužilaca, kao i Delegaciji EU u Srbiji i Misiji OEBS, što su svim snagama podržali borbu za unapređenje nezavisnosti sudstva na referendumu i ostali razočarani zbog toga što su se pojedine NVO borile protiv toga.\nPredsednica Vlade je ocenila da su se NVO koje su podržale referendumsko "ne" paradoksalno svrstale uz ekstremnu desnicu u Srbiji, jer su svi zdušno tražili da se na referndumu glasa protiv.\n- To vam je taj paradoks, gde imate nevladine organizacije, organizacije civilnog društva, delom i medije, koji mesecima, godinama, decenijama dobijaju finansijsku podršku da se bore za vladavinu prava u Srbiji i za nezavisno sudstvo i onda kada dođe dan da treba da se izglasa promena Ustava kako bi imali nezavisno sudstvo, šta rade te NVO? Listom lobiraju da se glasa protiv - ukazala je premijerka.\nZbog ogromnog licemerja velikog broja NVO koje se, kako je navela Brnabić, navodno zalažu za vladavinu prava i nezavisno sudstvo, ovo je takođe morao da izgura Aleksandar Vučić i SNS.\n- Da nije ovo na svojim plećima izgurao Aleksandar Vučić i SNS, nikada ništa ovde ne bi bilo od nezavisnog sudstva - rekla je Brnabić i ponovila da joj je nepojmljivo isključivo destruktivno licemerje pojedinih NVO, kojima više nije bitna ni vladavina prava, ni nezavisno sudstvo, već isključivo to da se ide protiv Aleksandra Vučića.\nNa pitanje šta misli o tvrdnjama dela opozicije da je na referendumu došlo do prvog poraza vlasti posle 10 godina, Brnabić je ocenila da joj nije jasno kako je došlo do poraza ako su na referendumu izglasane promene u cilju unapređenja nezavisnosti sudstva.\n- Što bi rekao predsednik Vučić, ako ste vi pobedili i ako je vaših 40 odsto, iako znate da nije, pa dobro, eto izgubili smo sa 60 odsto, daj bože da svaki put izgubimo sa 60 odsto, a vi svaki put da pobedite sa 40 - rekla je predsednica Vlade.\nNa pitanje da prokomentariše to što su se u pojedinim medijima pojavile spekulacije da će to što su u redovima SNS pojedini glasali protiv promena na referendumu uticati na odluku Vučića da se kandiduje na predsedničkim izborima, Brnabić je rekla da to treba pitati Aleksandra Vučića, ali da se ona nada i da svakako očekuje da to neće biti slučaj.\n- Mislim da je za Srbiju neophodno da on bude predsednik u narednih pet godina, zato što su ovo ključni izbori. Srbija je uradila pod vođstvom Aleksandra Vučića toliko mnogo, ovo je drugačija zemlja u svakom aspektu - istakla je Brnabić.


De Borgrov: Duga kriza u Libiji\nDe Borgrov: Humanitarna vojna operacija u Libiji nije najbolje razrađena\nDugogodišnji glavni i odgovorni urednik časopisa „Njuzvik“ i dnevnika „Vašington Tajms“, Arno de Borgrov (Arnaud de Borchgrave), bio je svedok svetskih zbivanja kao možda ni jedan drugi novinar, intevjuišući niz predsednika, premijera i kraljeva od egipatskog predsednika Nasera, vijetnamskog premijera Fam Van Donga i iranskog šaha Rezu Pahlavija, tokom svoje 60-godišnje novinarske karijere. U razgovoru sa kolegom Brankom Mikašinovićem de Borgrov se osvrnuo na ličnost Moamera Gadafija, situaciju u Libiji i humanitarnu vojnu intervenciju u toj zemlji.\nDe Borgrov: “U Libiji imate veoma složenu situacijau u svetlu Gadafijeve vladavine od 1969. tokom koje su zapostavljeni svi vidovi institucionalne uprave i zavedena lična diktatura. Ja sam u stvari snimio prvi intervju sa njim za “Njuzvik”, mesec dana nakon što je stupio na vlast. Tokom svoje duge karijere on je želeo da igra daleko veću ulogu od one koja mu je realno pripadala i uplitao se u unutrašnje poslove, verovali ili ne, najmanje 41 zemlje subverzivnim i terorističkim aktivnostima, novcem oružjem, itd., mada se poslednjih godina priklonio Zapadu. Dakle, vrlo nepredvidljiv čovek i teško je reći kako bi situacija u toj zemlji mogla da se razvija ako on ode sa vlasti, ili ako ostane. Moguće je da će on ostati na vlasti u Tripoliju, a pobunjenici u Bengaziju. U svako slučaju, Libiji predstoje duga politička i ekonomska kriza i konflikti niskog intenziteta.”\nGlas Amerike: Šta mislite o koncepciji humanitrane vojne intervencije primenjene u Libiji?\nDe Borgrov: “U pogledu humanitarne vojne intervencije, mislim da ona nije najbolje razradjena i da je do te mere savitljiva da se može lako primenjivati na različite situacije. U mnogim zemljama imate slučajeve kršenja ljudskih prava i postavlja se pitanje kada, gde i pod kojim uslovima se može sprovesti humaniterna intervencija. U stvari, ta koncepcija je upotrebljena i protiv Sadama Huseina u Iraku i svrgnut je je lider koji je, na neki način, bio naša najbolja odbrana protiv Irana, današnjeg velikog izazova za zapadni svet.”\nGlas Amerike: Kako bi zapadna vojna intervencija u Libiji mogla da se odrazi na druge zemlje u severnoj Africi i na Bliskom istoku?\nDe Borgrov: “Ne verujem da će libijska situacija uticati na druge zemlje, pošto nijedna nije prihvatila model Gadafijeve Libije, i u tom smislu ona je specifična, pomalo slična situaciji u Jemenu. U obe zemlje imate plemensku lojalnost i diktaturu, čega narod nastoji da se oslobodi. Ono što je opšti trend je kretanje ka slobodnijem političkom sistemu, ne nužno i demokratiji, ali svakako ka nešto manje rigidnim režimima u poredjenju sa dosadašnjim. Dakle, možemo da zaključimo da su ovi regioni, kako se to ovde kaže, zahvaćeni političkim cunamijem.”


Propao tender za letnju pozornicu - Radio Sto Plus\nPropao tender za letnju pozornicu\nTuristička organizacija Novog Pazara obustavila je postupak javne nabavke izvođača radova na izgradnji letnje pozornice jer se na tender prijavila samo jedna kompanija čija je ponuda proglašena neprihvatljivom, saznaje radio Sto plus. U odluci o obustavi javne nabavke navedeno je da je ponuda kompanije...\nTuristička organizacija Novog Pazara obustavila je postupak javne nabavke izvođača radova na izgradnji letnje pozornice jer se na tender prijavila samo jedna kompanija čija je ponuda proglašena neprihvatljivom, saznaje radio Sto plus.\nU odluci o obustavi javne nabavke navedeno je da je ponuda kompanije “Dok LTD” iz Beograda iznosila 38.601.004 dinara, što je više od procenjene vrednosti koja je 9.545.629 dinara.\nIzgradnja letnje pozornice na zapadnom bastionu Novopazarske tvrđave predviđena je projektom revitalizacije tog dela tvrđave koji sa 10 miliona dinara finansira Ministarstvo trgovine, turizma i telekomunikacija.\nProjektom je predviđeno da će pozornica moći da primi 240 gledalaca, a koristiće se za razne kulturne i turističke manifestacije.


"Zadruga 2" je počela, a prvi učesnici već su ušli na luksuzno imanje. Međutim, ono što gledaoci ne mogu da vide je bekstejdž, gde budući rijaliti učesnici željni iščekuju da i sami postanu deo ovog spektakularnog projekta.\nNaime, gledaoci su imali priliku da vide velelepno izdanje na koje je Željko Mitrović uložio oko 18 miliona evra, a takav luksuz do sada nije viđen u Srbiji. Pre nego što stanu pred kamere učesnici se opuštaju u bekstejdžu, a dok su neki nervozni i nestrpljivi, drugi su imali probleme sa haljinama, pa su im pritekli u pomoć.\nAtmosfera je uzavrela, a kako izgleda ono što ne možete da vidite na malim ekranima pogledajte u galeriji.\nMirko Gavrić, Bojan Gaćeša, Mc Daniro, Slobodan Batjarević Cobe\nŽeljko Mitrović pomogao Kiji Kockar oko haljine\nStanija Dobrojević je imala problema sa haljinom prilikom sedanja u auto\nBliznakinje Nevena i Miljana Arsić\nНевен Ау брате... једва основна...\n, Vesna šteta.


Vesić | Novosti.rs\n"DEČJI KUTAK" U CARA LAZARA: Svakog vikenda besplatan program za najmlađe\nOTVARANJE "Dečjeg kutka" u subotu, 3. jula, biće obeleženo nastupom hora Dečijeg kulturnog centra u Ulici cara Lazara. Na otvaranju manifestacije koja će trajati dva meseca govoriće Goran Vesić, zamneik gradonačelnika Beograda i Radoslav Marjanović, predsednik opštine Stari grad.\n01. 07. 2021. u 20:08\nPREDSTAVLJANJE UMETNIČKIH DELA: U Konaku kneginje LJubice deo umetnina iz stečajne mase "Jugoeksporta"\nU KONAKU kneginje LJubice u petak će biti predstavljena umetnička dela koja su činila deo stečajne mase kompanije Jugoeksport, a Muzej grada Beograda ih kupio na licitaciji a koja su činila deo stečajne mase kompanije "Jugoeksport".\nGRAD PREUZIMA POZORIŠTE KPGT: Troškove rada teatra LJubiše Ristića snosiće Grad\nGRAD Beograd od sledeće godine preuzeće osnivačka prava nad pozorištem KPGT LJubiše Ristića.\nZAMENIK gradonačelnika Beograda Goran Vesić rekao je danas da je nov zakon svojevrsni test za sve državne organe da donete epidemiološke mere dosledno počnu da se sprovode.\nVESIĆ NAJAVIO: Do kraja naredne nedelje stižu još četiri kamiona s delovima spomenika Stefanu Nemanji\n24. 08. 2020. u 08:40


Gradjevinski materijali i oprema\nDirekcija gradjevine - značajan je uvoz soli za puteve iz Rumunije i distribuciju preko Preduzeća SRBIJA PUT i JKP BEOGRAD PUTA.U 2011. biće plasirano preko 70.000 tona putne soli.\nU saradnji sa firmom MEGALIT iz Raške, INTERKOMERC AD je prisutan u razvoju i izgradnji putne privrede u Srbiji, kroz plasman eruptivnog kamena iz Raške, koji se isporučuje Putevima Užice (za koridor 10) i Beograd puta (za tekuće održavanje).\nZnačajna su investiciona ulaganja u izgradnju mini hidrocentrala na reci Jošanici.\nOvaj projekat finansira Evropska banka za obnovu i razvoj.\n•Zbog sveobuhvatne ekonomske situacije u zemlji i okruženju, grana građevine je u velikim finansijskim problemima, tako da se Direkcija preorijentisala na poslove trgovine sa derivatima goriva koje plasiramo prevoznicima čije usluge koriste sve direkcije Interkomerca;\n• Značajan je uvoz soli iz Rumunije za puteve i distribucija preko Preduzeća Srbija put i JKP Beograd put, kao i komunalnih preduzeća. U 2011. biće plasirano preko 70.000 tona putne soli;\n•U saradnji sa firmom Megalit iz Raške Interkomerc ad je prisutan u razvoju i izgradnji puteva u Srbiji, kroz plasman eruptivnog kamena iz Raške koji se isporučuje Putevima Užice (koridor 10) i Beograd putu (tekuća održavanja).\n•Ulaganje u izgradnju, završavanje i legalizaciju hala u Ovči u kojima bi se obavljala proizvodnja, odnosno pakovanje začina, brašna, soli i ostalih proizvoda za koje je zainteresovan „Interkomerc“. Posebno je interesantno pakovanje putne soli u pakovanja od 5, 10, 25 kg za potrebe izvoza (ove godine je obavljen izvoz od cca 100 tona) na tržište Nemačke, Švajcarske, Austrije i drugih zainteresovanih zemalja.


Institut za istraživanje genocida Kanada pozvao da se 9. januar obilježi kao dan početka agresije na BiH\nU IGK-u ističu kao je ovo jedan od najcrnjih datuma u bosanskohercegovačkoj i evropskoj historiji\n“Masovnim obilježavanjem devetog januara kao dana početka agresije i genocida u BiH pošaljimo jasnu poruku antibosanskoj koaliciji da znamo šta su historijske i pravne činjenice o tom sramnom datumu. Zatražimo od probosanske koalicije i posebno od međunarodne zajednice konkretnu akciju kažnjavanja svih onih koji obilježavanjem ovog datuma kao dana entiteta Republika Srpska direktno rade ne samo protiv države BiH, već i protiv mira i bezbjednosti u svijetu, protiv Evropske nije, NATO, Ujedinjenih nacija – navode iz IGK u saopćenju.\n“Mi deveti januar shvatamo kao početak otvorenog nepriznavanje državne vlasti Bosne i Hercegovine. Entitet RS nije rezultat srpske želje za slobodom već velikosrpskog projekta na čijem čelu je bio optuženi ratni zločinac Slobodan Milošević. Ustavni sud BiH je donio odluku kojom je Zakon o praznicima RS proglašen neustavnim. Nepoštivanje Ustavnog suda BiH je direktni atak na državu BiH, ali i na EU, UN i međunarodni poredak, te mir i bezbjednost u svijetu – saopćeno je iz IGK.\nInstitut za istraživanje genocida KanadaIstaknuto\nPrevious article Šemsudin Mehmedović žustro odgovorio na provokacije Ivice Dačića: “Ostavite BiH na miru!”\nNext article OHLADIO DŽEP DIJASPORE/ Novac koji šalju porodicama 201 milion maraka manji nego godinu ranije\nInstitut za istraživanje genocida Kanada oštro reagovao nakon bruke i sramote u Crnoj Gori: “Odbijanje da se raspravlja o genocidu u Srebrenici uvreda i otežavanje pomirenja!”\nPotpisani izglasani zakoni u Skupštini\nEpidemiološka situacija u ZHŽ-u u posljednje vrijeme povoljna\nŠemsudin Mehmedović žustro odgovorio na provokacije Ivice Dačića: “Ostavite BiH na miru!”\nOHLADIO DŽEP DIJASPORE/ Novac koji šalju porodicama 201 milion maraka manji nego godinu ranije


DRAŠKO STANIVUKOVIĆ OSNIVA NOVI POKRET U RS-U?! – Mreza\nDraško Stanivuković je rekao da će zajedno sa Jelenom Trivić i Nebojšom Vukanović u narendih godinu i po dana praviti nadstranački pokret koji će objediniti sve ljude.\nMogu da otkrijem da ćemo već u aprilu intenzivirati ideju o formiranju novog pokreta, koji će okupiti sve ljude koji su za promjene u Republici Srpskoj bez obzira da li su ili nisu u nekoj stranci.\nOvo je sinoć u emisiji “Puls” BN TV ekskluzivno otkrio Draško Stanivuković, gradonačelnik Banja Luke.\nOn je rekao da će zajedno sa Jelenom Trivić i Nebojšom Vukanović u narendih godinu i po dana praviti nadstranački pokret koji će objediniti sve ljude, bez obzira da li su ili nisu u stranci, a koji su za promjene.\n– Taj pokret imat će svoj naziv, u ime ovog što nam dolazi, to su promjene. Pokret će biti izvan svake stranke, koja treba da okupi širu zajednicu, akademsku, stručnu, poliitčku, apolitičnu .. Pokret treba da okupi sve ljude različitih uzrasta i stručnosti kako bi se došlo do zacrtanih promjena u Republici Srpskoj 2022. godine – kazao je Stanivuković.


Severna Koreja uskoro pravi biološko oružje - Sputnjik Srbija\n09:13 11.12.2017 (osveženo 09:48 11.12.2017) Preuzmite kraći link\nList „Vašington post“ objavio je da Pjongjang poslednjih deset godina brižno radi na stvaranju biološkog oružja za masovno uništenje.\nPrvi strahovi u vezi sa programom biološkog oružja Severne Koreje pojavili su se 2006. godine kada su američki obaveštajni agenti upozorili Kongres na razvoj biološkog oružja u Pjongjangu, navodi „Vašington post“. Tokom 2006. godine Severna Koreja nije mogla da proizvede biološko oružje zbog nedostatka tehničkih veština.\nAmerički i azijski obaveštajci navode da je Pjongjang nabavio neophodnu tehnologiju i stabilno ide ka stvaranju biološkog oružja.\n„Činjenica da severnokorejci imaju (biološke) agense je poznata… Pitanje je zašto su nabavili materijale i razvili nauku, ali još nisu proizveli oružje?“, pita se viši američki zvaničnik koga citira „Vašington post“.\nList navodi da severnokorejski lider Kim Džong Un takođe šalje naučnike u inostranstvo na napredne studije iz mikrobiologije.\nSeverna Koreja aktivno radi na stvaranju oružja za masovno uništenje. Pjongjang je 2017. godine izveo niz nuklearnih i raketnih proba, kršeći rezolucije Saveta bezbednosti UN i izazivajući negativnu reakciju međunarodne zajednice.\nbiološko oružje, Severna Koreja


PARTICIP GmbH u konzorcijumu sa IB (Internationaler Bund), VBJK i CIP-Centrom za interaktivnu pedagogiju\nParticip je nemačka kompanija koja implementira međunarodne projekte širom sveta. Particip ima dugogodišnje iskustvo na Zapadnom Balkanu i poznati je partner Evropske komisije za implementaciju projekata finansiranih iz IPA pretpristupnih fondova.\nInternationaler Bund (IB) jedna je od najvećih nemačkih nezavisnih organizacija koja se bavi obrazovanjem, stručnim usavršavanjem, socijalnim radom i socijalnim uslugama. U Nemačkoj upravlja sa 125 dnevnih centara koji opslužuju 13.000 dece širom Nemačke.\nCentar za inovacije u ranim godinama (VBJK) je NVO i istraživački centar specijalizovan za predškolsko vaspitanje i obrazovanje (ECEC - early childhood education and care). VBJK je realizovao nekoliko projekata ECEC-a širom Zapadnog Balkana, uključujući u Srbiji.\nCIP-Centar za interaktivnu pedagogiju\nCIP-Centar za interaktivnu pedagogiju je neprofitna organizacija koja radi u svim oblastima obrazovanja širom Republike Srbije. CIP pruža podršku unapređenju politika i strategija predškolskog vaspitanja i obrazovanja na nacionalnom i lokalnom nivou, pre svega u oblastima inovativnih pedagoških pristupa i inkluzije.\nVođa tima i ključni ekspert 1\nDragana Pavlović Breneselović\nKljučni ekspert 2 za predškolsko obrazovanje


CBCG poziva na oprez prilikom trgovine virtuelnim valutama | Ekonomist\nVirtuelne valute karakteriše visoka volatilnost i nepredvidivost, pri čemu treba biti veoma oprezan sa investiranjem u njih, ocijenili su članovi Savjeta za finansijsku stabilnost.\nOni su na danas održanoj sjednici naveli da transakcije tim „valutama“ nijesu obuhvaćene regulatornim okvirom, niti kontrolom, te sve rizike preuzimaju individualni investitori.\nSavjet je ocijenio da je neophodno da se i u ovoj godini nastavi vođenje ekonomske politike usmjerene na konsolidaciju državne potrošnje, rast i oporavak privrednog sektora, nastavak investicione potrošnje u cilju dugoročnog prosperiteta i razvoja ekonomije.\n„Neophodno je da unaprijeđenje poslovnog ambijenta bude definisano kao prioritetni cilj svih nadležnih organa u zemlji. U tom pravcu, potrebno je sprovesti strukturne reforme, u domenu kreiranja politike dohotka, sektorima zdravstva i penzijskog osiguranja, kao i daljeg snaženja stabilnosti kroz harmonizaciju sa pravnom tekovinom Evropske unije (EU)“, navodi se u saopštenju Centralne banke (CBCG).\nKroz informaciju o stanju finansijske stabilnosti za prvi kvartal, razmatrani su uticaji iz međunarodnog i domaćeg makroekonomskog okruženja, kao i iz finansijskog sektora, uključujuči rizike i potencijalne ranjivosti koji mogu imati posljedice po sistemsku stabilnost.\n„U prvom kvartalu nastavljen je pozitivni uticaj iz međunarodnog okruženja, naročito iz evropskog. U zemljama eurozone ostvaren je ekonomski rast od 2,5 odsto, dok Evropska centralna banka (ECB) nije mijenjala referentne kamatne stope“, rekli su iz Savjeta.\nŠto se domaćeg makroekonomskog okruženja tiče, tokom prvog kvartala, zabilježeni su pozitivni trendovi u oblasti industrijske proizvodnje, odnosno rast od 39 odsto, trgovine na malo sa rastom od 4,9 odsto, kao i u sektorima građevinarstva i turizma.\n„Naime, broj dolazaka turista u prva tri mjeseca veći je 28,7 odsto u odnosu na isti period prošle godine, dok je vrijednost realizovanih građevinskih radova porasla 46,8 odsto“, navodi se u saopštenju.\nTakođe su zabilježeni pozitivni trendovi i kod određenih fiskalnih indikatora, pa su izvorni prihodi budžeta za prva tri mjeseca deset odsto viši u odnosu na isti prošlogodišnji period.\n„Kada se govori o stanju u finansijskom sektoru, indikatori stabilnosti i kvaliteta poslovanja na bankarskom, tržištu osiguranja i kapitala su pozitivni i bilježe pozitivne tendencije“, rekli su iz Savjeta.\nNa sjednici je ocijenjeno da su trendovi u prvom kvartalu pozitivni i da imaju uticaja na očekivano povećanje oporavka privrede, a samim tim i na stanje stabilnosti sistema.\nIzvještaj o radu za prošlu godinu, koji je danas razmatran, obuhvata pregled aktivnosti Savjeta u prethodnoj godini, kao i aktuelne teme iz oblasti politika koje se odnose na finansijsku stabilnost.\nTakođe, u Izvještaju su izdvojeni indikatori rizika finansijske stabilnosti na osnovu kojih je urađena ekspertska procjena njihovog nivoa. Na bazi tih procjena, sistemski rizik finansijske stabilnosti je ocjenjen umjereno stabilnim, uz prisustvo određenih rizika realnog sektora koji i dalje utiču na povećanje pritisaka u fiskalnoj sferi, kao i rizika nedovoljnog dohotka privrede i stanovništva koji usporavaju dinamiku oporavka.\n„Bankarski sektor karakterisala je, tokom prošle godine, visoka likvidnost i opadajući kreditni rizik. Tržište osiguranja je stabilno, dok tržište kapitala još bilježi umjeren oporavak”, kazali su članovi Savjeta.\nFiskalni rizici su i dalje izraženi, ali se, zahvaljujući implementaciji mjera fiskalne konsolidacije, umanjio njihov intenzitet i smjer uticaja na finansijsku stabilnost, od rastućeg ka umjerenom.\nNorvežani stigli u Igalo


Rumunski UiPath privukao dodatnih $225M i dostigao vrednost od 10 milijardi – Startit\nRumunski UiPath privukao dodatnih $225M i dostigao vrednost od 10 milijardi\nIz kompanije su objavili da će skupljeni novac upotrebiti za nastavak istraživanja i dalji razvoj.\nUiPath, vodeća tehnološka firma u oblasti RPA (Robotska procesna automatizacija) osnovana u Bukureštu, objavila je juče da je sakupila 225 miliona dolara kroz finansiranje Serije E. U ovom trenutku procenjena vrednost firme je oko 10.2 milijardi dolara.\nKako navode iz UiPath-a, prikupljeni novac iskoristiće da povećaju ulaganja u istraživanja i dalji razvoj. U odnosu na krizu i COVID-19, iz firme prognoziraju da dati trenutak pokazuje sve veću važnost procesa automatizacije u ovakvim i sličnim okolnostima. Zbog toga nastavljaju da razvijaju svoje usluge i proizvode, kako bi njihovi kupci uspeli brzo da se transformišu, evoluiraju i ostvare uspeh u novoj normalnosti, objasnio je suosnivač i izvršni direktor Denijel Dinez.\nKako prenosi Investitor, pre ulaska u 2020. godinu proizvode kompanije koristilo je 400.000 ljudi širom sveta, a kad je reč o kompanijama sa liste Fortune Global 500, čak osam od 10 kompanija sa vrha liste potvrdilo je upotrebu proizvoda UiPath-a.\nUiPath je pokrenuo finansiranje u aprilu 2017. godine i od tada je uspeo da dostigne vrednost od 10 milijardi i zauzme treće mesto na Forbsovoj listi Cloud 100, gde se i u ovom trenutku nalazi.


Vanredna konferencija za štampu Bakira Izetbegovića: Dodik je počinio krivično djelo, tražim da se sankcioniše\nNaslovnica Bosna PRESS Vanredna konferencija za štampu Bakira Izetbegovića: Dodik je počinio krivično djelo, tražim...\nIzjave Milorada Dodika, predsjednika bh. eniteta Republika Srpska, o bošnjačkim povratnicima u Republiku Srpsku su najopasnije izjave jednog visokorangiranog zvaničnika u Bosni i Hercegovini i takvo protivustavno djelovanje se mora sankcionisati, izjavio je danas član Predsjedništva Bosne i Hercegovine Bakir Izetbegović, javlja Anadolu Agency.\nTim povodom Izetbegović se obratio nadležnim bh. i međunarodnim tijelima – OHR-u, PIC-u i Tužilaštvu BiH, od kojih je zatražio da reaguju, sankcionišu i zaustave “višegodišnje anticivilizacijsko, antidejtonsko i protivustavno djelovanje Milorada Dodika”.\n“Već skoro deceniju Milorad Dodik podriva stabilnost, remeti sigurnost, koči napredak i unosi nemir u javni život BiH. On negira genocid i veliča pravomoćno osuđene vođe ratnih zločinaca, prijeti otcjepljenjem entiteta RS, organizuje neustavne referendume, uskraćuje prava povratnicima u RS, podriva suverenitet BiH i njenih institucija koje su temelj i garancija pravne i fizičke sigurnosti države, njenih naroda i građana”, rekao je Izetbegović na konferenciji za novinare u Sarajevu.\nDodik je, obraćajući se na javnom skupu u Bratuncu 7. jula, za bošnjačke povratnike u Podrinje rekao da su se “vratili nakon rata da ponovo okupiraju Drinu”, a takve izjave Izetbegović je nazvao protivustavnim i protivdejtonskim.\n“Po Miloradu Dodiku, Bošnjaci, starosjedioci Podrinja su okupatori, etničko čiščenje i genocid počinjen nad njima je pozitivan, a njihov povaratak u skladu s Aneksom 7 Dejtonskog mirovnog sporazuma i Ustavom BiH je ponovna okupacija i treba je spriječiti. Radi se o najopasnijoj izjavi jednog zvaničnika u BiH od potpisivanja Mirovnog sporazuma. Ovom izjavom Milorad Dodik se najdirektnije upustio u protivustavno i antidejtonsko djelovanje, počinivši krivično djelo”, rekao je Izetbegović.\nU pismu međunarodnim institucijama Izetbegović je upozorio da je “krajnje vrijeme da konkretnim i odlučnim mjerama odgovorite na ovu po mir, sigurnost i napredak BiH najozbiljniju i rastuću prijetnju”.\nČlan Predsjedništva BiH Bakir Izetbegović se u obraćanju medijima osvrnuo i na nedavne prijetnje pripadnika terorističke organizacije ISIS predstavnicima Islamske zajednice u BiH, nazvavši ih zalutalim i indoktriniranim pripadnicima te organizacije koji su porijeklom iz BiH.\nIstakao je da je Islamska zajednica BiH sada prva na meti ekstremista zato što posjeduje kapacitet da se odupre novim izazovima ekstremizma i pogrešnih tumačenja islama.\n“Struktura Islamske sjednice je oduvijek bila brana nasrtaju na islam, na njegov opstanak i ispravno tumačenje naše vjere”, kazao je Izetbegović, koji je pozvao sve nadležne institucije da ne podcjenjuju navedene prijetnje i da daju podršku.


Sonja Biserko za “Avaz”: Bajden šalje “buldožere” na Balkan, to je poruka cijelom regionu – Magazin Plus\nHome/-TopSLIDE/Sonja Biserko za “Avaz”: Bajden šalje “buldožere” na Balkan, to je poruka cijelom regionu\nDok je svijet u značajnoj mjeri okrenut svojim problemima, metež na međunarodnoj sceni pokušavaju iskoristiti lokalni političari, kaže u razgovoru za portal “Avaza” predsjednica Helsinškog odbora za ljudska prava u Srbiji, Sonja Biserko.\nNova kadrovska rješenja\n– Milorad Dodik je dio beogradske priče. To je jedna strategija koja se sprovodi ili pokušava sprovesti na više nivoa. Rusija mu, na neki način, drži leđa jer time sprječava konsolidaciju zapadnog Balkana da ne bi brže krenuli ka NATO-u kao bezbjednosnom okviru. Međutim, nisam sigurna da bi i sama Rusija željela konflikt. Beograd procjenjuje da je to momenat da se realizuju neke aspiracije. Sa druge strane imamo činjenicu da Bajden šalje svoje diplomate u region. To su iskusni diplomati. „buldožeri“, posebno Kris Hil (Chris Hill) koji dolazi u Beograd, koji su se dokazali u raznim situacijama. To je poruka cijelom regionu – kaže Biserko.\n– Balkan je definisan kao evropska, odnosno zapadna interesna sfera. Sumnjam da će Amerika dopustiti da se njena najuspješnija misija u posljednjih 20 godina, u Bosni i na Kosovu, dovede u pitanje – ističe Biserko.\n– Ti regionalni lideri se i održavaju na populizmu i nacionalizmu. U pravu ste, mislim da je građanima zapadnog Balkana dosta svega toga. To jeste metastaziralo, a nema dovoljno prostora za djelovanje alternative bilo gdje. Sve je dovedeno u pitanje, a još se nije pokazala unutrašnja snaga ni u jednoj od ovih država koja može da ospori te nacionaliste, te koje drže svoje narode kao taoce. Oni preko medija koje kontrolišu održavaju tu toksičnu atmosferu, a mladi su više zasićeni time i bježe iz zemalja regiona. Nije u pitanju samo ekonomska situacija već i društvena atmosfera koja je postala potpuno nepodnošljiva – kaže osnivačica i predsjednica Helsinškog odbora za ljudska prava u Srbiji, Sonja Biserko.


Beograd: Usvajanjem novog ustava Kosovo ostaje unutar Srbije\nPremijer Vojislav Koštunica ocenio je da je jedinstveno i složno izglasavanje novog ustava neophodno kako bi se unutrašnjim pravom Srbije potvrdilo da je Kosovo njen sastavni deo.\nSrpski premijer uveren je da ne postoji mogućnost da Savet bezbednosti dopusti kršenje Povelje UN i da nema mogućnosti da se mimo Saveta bezbednosti proglasi nezavisnost Kosova, jer su sve članice UN dužne da poštuju Rezuluciju SB 1244.\nI dok predstavnici srpsk vlasti ubeđuju domaću javnostr da će odluka o statusu Kosova biti doneta iduće godine, međunarodni zvaničnici tvrde da bi status te pokrajine mogao biti rešen do kraja ove godine. Tako je britanski ambasador u Srbiji Dejvid Gauen ponovio da je britanska vlada posvećena cilju da se status Kosova reši do kraja 2006. godine i da se zalaže za pronalaženje pravog rešenja, ne samo za Kosovo već trajnog rešenja za sigurnost u širem regionu.\nA bivši premijer Zoran Živković ocenio je da je nezavisnost Kosova najizvesnije rešenje i naglasio da o tome odlučuje Savet bezbednosti UN. Ta odluka ne dolazi na potpis ni predsedniku Srbije Borisu Tadiću, ni premijeru Vojislavu Koštunici i sa tom odlukom svako se mora pomiriti, rekao je Zoran Živković.


Langbak: Nasilje i nejednakost glavni problemi žena u Srbiji | EurActiv Serbia\nDirektorka Evropskog instituta za rodnu ravnopravnost Virdžinija Langbak ocenila je da je Srbija ostvarila napredak u najnovijem Indeksu rodne ravnopravnosti tog instituta, ali da postoje stvari na kojima još treba raditi. Langbak je posebno izdvojila da je i dalje prisutan problem nasilja nad ženama, ali i ukazala na problem segregacije u oblasti rada jer žene i dalje rade slabije plaćene poslove od muškaraca.\n"Posle dve godine, rezultati Srbije su bolji. Mere koje je vlada primenila daju rezultate, i oni se najviše vide u oblasti donošenja političkih odluka, gde je fokus bio na pokušaju da se veći broj žena uključi u donošenje odluka, u skupštini ili vladi. Ipak, ne možemo da zanemarimo ili ignorišemo ono što nije toliko dobro", rekla je Langbak u intervjuu agenciji Beta.\n"Rad u porodici, rad koji se ne meri, ne nagrađuje i ne plaća, tu je nejednakost najveća jer, koliko razumem, srpski muškarci ne pomažu svojim partnerkama. Mislim da tu oni gube, a ne deca ili žena, jer uključenost pomaže da se ima zdraviji život i oslobađa od stresa", navela je Langbak, koja je u Beogradu 12. decembra predstavila novi Indeks rodne ravnopravnosti.\nOna je ocenila da i u Srbiji postoji trend, kao i u drugim evropskim zemljama, da se žene procentualno više zapošljavaju i veći broj ih ima visoko obrazovanje u odnosu na muškarce, ali da i dalje rade slabije plaćene poslove, poput onih u umetnosti, društvenim naukama ili obrazovanju, i da je to još jedan izazov za Srbiju.


Kompanija LG dvostruki dobitnik „Best of the Best“ Red Dot nagrade\n2017 04. 10\nBeograd, 10. april 2017. godine – Kompanija LG Electronics (LG) osvojila je impresivnih 20 priznanja na ovogodišnjoj dodeli Red Dot nagrada za izvanredan dizajn, od kojih su dva u okviru kategorije Best of the Best. Među proizvodima kompanije LG koji su dobitnici prestižne Best of the Best nagrade, jesu SIGNATURE OLED W televizor i Smart InstaView frižider, a priznanje su osvojili zahvaljujući svojoj inovativnosti i doprinosu u oblasti dizajna. Red Dot nagrada smatra se jednim od tri najuticajnija priznanja iz oblasti dizajna.\nSIGNATURE OLED W svojim zadivljujućim Picture-on-Wall dizajnom odaje utisak pravog umetničkog dela. Ultra tanki, minimalistički ekran sa dijagonalom veličine 65 inča, širok je manje od 4 milimetra, pa kada se postavi na zid, stvara se iluzija da televizor lebdi u vazduhu, čineći iskustvo gledanja još impresivnijim. Ovaj model je nedavno dobio i iF Design nagradu za 2017. godinu.\nInstaView Door-in-Door™ frižider kompanije LG osvojio je Red Dot priznanje za uspešno kombinovanje elegantnog dizajna sa interaktivnom tehnologijom. Frižider sadrži LCD ekran osetljiv na dodir, dijagonale od 29 inča, koji nakon dva dodira postaje providan i omogućava potrošačima da provere sadržaj frižidera bez otvaranja vrata. Funkcija Smart Tag pruža korisnicima mogućnost da na ekranu ispišu sadržaj frižidera, kao i rok upotrebe svakog proizvoda, kako bi frižider mogao da ih podseti kada se približi istek roka.\nKompanija LG osvojila je i dodatnih 18 Red Dot priznanja, a među nagrađenim uređajima su SIGNATURE OLED televizor, Gram laptop računar, V20 smart telefon, Watch Style i Sports, TONE serija bežičnih slušalica, kao i Minibeam projektor.\n„Priznanja poput ovih predstavljaju potvrdu da LG ispunjava očekivanja koja sa sobom nosi pozicija industrijskog lidera u oblasti dizajna. Nastavićemo da nudimo proizvode koji pomeraju granice, menjajući očekivanja kupaca“, rekao je Noh Chang-ho, potpredsednik i šef korporativnog dizajn centra u kompaniji LG Electronics.\nKako bi se istakao značaj dizajna u svakodnevnom životu potrošača, LG Electronics, zajedno sa drugim kompanijama u okviru grupacije, kao što su LG Display i LG Hausys, učestvovala je na Milanskoj nedelji dizajna održanoj od 4. do 9. aprila.


Kvalifikacije za EURO 2018 za rukometaše: Senjamin Burić u najboljoj sedmorci – Sport Centar Kvalifikacije za EURO 2018 za rukometaše: Senjamin Burić u najboljoj sedmorci – Sport Centar\nOsim Burića u najboljoj sedmorci našli su se: golman Thierry Omeyer (Francuska), lijevo krilo Uwe Grensheimer (Njemačka), lijevi bek Vuko Borozan (Crna Gora), srednji bek Sander Sagosen (Norveška), desni bek Kiril Lazarov (Makedonija) i desno krilo Ferran Sole (Španija).\nRukometna reprezentacija BiH u trećem i četvrtom kolu grupe 3 kvalifikacija za Evropsko prvenstvo stigla je do dvije vrijedne pobjede protiv Finske. Prvo su izabranici Bilala Šumana slavili u Vanti 4. maja sa 32:27, a zatim i tri dana kasnije u Goraždu rezultatom 34:23.\nBurić je u trijumfu u prvom ogledu postigao pet, a u drugom sedam golova, i uz brata Benjamina Burića koji je bio sjajan na golu, bio među najzaslužnijima za dvije ubjedljive pobjede.\nPoslije četiri odigrana kola u grupi 3 Španija je lider sa osam bodova, slijedi je BiH sa četiri, dok Austrija i Finska imaju po dva.\nNa Evropsko prvenstvo, koje će se od 12. do 28. januara sljedeće godine održati u Hrvatskoj, plasiraće se po dvije prvoplasirane reprezentacije iz svih sedam grupa te najbolja trećeplasirana. Direktan plasman na EURO 2018 ostvarila je samo domaća reprezentacija.\nVratio se u “grad knezova”: Senjaminu Buriću novi-stari klub poželio dobrodošlicu na bosanskom\nPovratak u Francusku: Senjamin Burić novi rukometaš Rennesa\nZagreb šokirao Flensburg, bh. rukometaši ušli u historiju Lige prvaka


Pumpna stanica u sistemu “Staro Dovarje” puštena u rad - Užicka Republika Press\nPumpna stanica u sistemu “Staro Dovarje” puštena u rad\nNova pumpna stanica u sistemu “Staro Dovarje” koja omogućava stabilnost u vodosnabdevanju 50 % visoke zone i omogućava lakšu rekonstrukciju visoke zone, puštena je u rad. Značajno smanjuje broj ugroženih potrošača pri havarijama cevovoda visoke zone i omogućava u perspektivi formiranje kružnog toka Cerovića brdo-Dovarje -Kapetanovina-Gluvaći-Pora -Cerovića brdo. Ceo ovaj sistem je izgrađen u poslednje 3 godine, a vrednost izvedenih radova je oko 40 miliona dinara.\nDuško Ljujić direktor JKP “Vodovod” istakao je da se na lokaciji “Staro Dovarje” radila pumpna stanica za prepumpavanje vode iz niske zone u visoku zonu, kao i da se u tu svrhu uradila rekonstrukcija rezervoara koji nije bio u funkciji 30 godina čime se dobilo 700 m3 korisne zapremine.\n“Odradili smo cevovod sa prevoja na Dovarju iz Ulice Dimitrija Tucovića do pumpne stanice i cevovod od pumpne stanice do rezervoara Kapetanovina koji je na visokoj zoni. Pokušavamo da smanjimo probleme koji izazivaju havarije visoke zone ka građanima Krčagova, cele Lužničke doline i visokih delova Gradske opštine Sevojno. Ukoliko se desi problem na visokoj zoni, sada više od pola visoke zone snabdevamo sa ovog rezervoara i sa ove pumpne stanice.”\nPo rečima Ljujića gravitacijom dobijamo vodu sa Živkovića vrela i tu vodu možemo da ispumpamo na rezervoar Kapetanovinu i sve ostale rezevoare koji se snabdevaju sa tog poteza.\n“Ovo nam omogućava mnogo jednostavniju i lakšu rekonstrukciju visoke zone jer prilikom rekonstrukcije visoke zone, svakako će dolaziti do prekida u vodosnabdevanju, samim tim uključenjem ovog sistema u sistem vodosnabdevanja smanjujemo problem na pola. Rekonstrukcijom cevovoda smanjiće se broj građana koji su imali probleme tokom havarija. Ovo nam omogućava da vodu sa rezervoara Kapetanovine vratimo na rezervoar Pora, a samim tim Cerovića brdo. Zatvaramo jedan “kružni tok” gde ćemo sa manipulacijom ventilima dopremati vodu iz željenog pravca. Gde god da se desi havarija biće to lokalizovano na najmanju moguću deonicu. Ovaj sistem će biti veoma koristan za naredni period” rekao je Ljujić.\nPrema rečima Srđana Nedeljkovića gradskog većnika za javna preduzeća, rekonstrukcija gradske vodovodne mreže i zamena dotrajalih vodovodnih linija jedan je od najvećih prioriteta gradskog rukovodstva.\n“Grad Užice zajedno sa JKP “Vodovod”, koji se svoje strane daje stručne predloge, učinili su sve u prethodnom periodu da građanima Užica omoguće sigurno vodosnabdevanje. Jedan od takvih projekata kojim će građani Krčagova, korisnici visoke zone, Zdravstveni centar rešiti problem vodosnabdevanja, jeste projekat kojim se rekonstruiše rezervoar “Staro Dovarje”, koji nije u funkciji prethodnih 30 godina, kao i izgradnja nove pumpne stanice. Grad Užice je u prethodne tri godine uložio oko 40 miliona dinara u završetak ovih radova.”\nDržava nagrađuje lokalne samouprave sa 10 miliona dinara\n„Jedno ubistvo u Patrijaršiji“\nBadnji dan u Sirogojnu


Kamenjaš: Budućnost je favorit, ali se iznenađenja dešavaju - Sportklub\nKamenjaš: Budućnost je favorit, ali se iznenađenja dešavaju\nABA League Autor:Svetozar Janičić4. dec. 202115:04\nIzabranici Andreja Žakelja, košarkaši SC Derbija, prepuštaju ulogu favorita ekipi Budućnosti, ali najavjuju borbu do poslednjih atoma snage u meču koji je na programu 5. decembra sa početkom u 21 čas. Podsećanja radi, Budućnost ima šest pobeda uz tri poraza, dok su popularni “studenti” ostvarili četiri pobede, a doživeli su pet poraza.\nBudućnost je domaćin u meču koji sledi, favorit je na papiru, ali šampion Crne Gore ima velikih problema sa sastavom tima. Aleksandar Džikić neće moči da računa na Danila Nikolića, Igora Drobnjaka, Petra Popovića, Džejkoba Vajlija, a pod znakom pitanje je i Vili Rid.\nS druge strane, Zoran Nikolić, Filip Barović, Džastin Kobs, Edin Atić i Jagodić Kuridža nisu imali vremena za odmor jer su igrali za reprezentacije Crne Gore, BiH i Srbije. S druge strane, “studenti” su imali vremena da se osveže, pobedili su Podgoricu sa 71:60 u šampionatu Crne Gore, a iz reprezentacija su se vratili Nikola Pavlićević, Andrija Slavković i Kenan Kamenjaš.\nKenan Kamenjaš igra na izuzetno visokom nivou u sezoni koja je u toku. Bosna i Hercegovina je u kvalifikacijama za Mundokabsket pobedila Bugarsku i Češku, pa stameni krilni centar u dobrom raspoloženju čeka duel sa ekipom Budućnosti.\n“Nakon uspešno odigranih utakmica za reprezentacije, vratili smo se u klub, puni snage i motivacije za nastavak takmičenja. Sada nas očekuje meč protiv dobro poznatog protivnika iz pripremnog perioda, ekipe Budućnosti. Jasno je kome pripada uloga favorita. U ovom momentu, mogu da obećam borbu od prvog do poslednjeg minuta. Naš tim ima srce, hrabrost i ogroman motiv da se dostojno suprotstavi ekipi Budućnosti u meču koji sledi. Nastojaćemo da budemo ravnopravan rival, a ukoliko se ukaže prilika da stignemo do iznenađenja, nastojaćemo da je zgrabimo sa obe ruke”, poručio je Kenan Kamenjaš.\nTrener popularnih “studenata” iz Podgorice, Andrej Žakelj, bez mnogo euroforije čeka duel koji sledi, a naglasio je da Budućnost, uprkos problemima koje ima sa sastavom tima, slovi za velikog favorita.\n“Igramo protiv jednog od najboljih timova u ABA ligi, koji uprkos problemima sa sastavom tima, igra odličnu košarku iz utakmice u utakmicu. Gledamo u naše dvorište. Meču koji sledi, moramo da pristupimo sa ogromnom energijim, velikom disciplinom u oba pravca. Moramo da se borimo od prvog do poslednjeg minuta, bez obzira na to šta piše na semaforu”, naglasio je Andrej Žakelj.\nUtakmica između Budućnosti i SC Derbija, na programu je 5. decembra sa početkom u 21 čas. Samo tri dana posle duela sa popularnim “studentima” iz Podgorice, ekipu Budućnosti očekuje gostovanje Promiteasu u šestom kolu Evrokupa.\nAndrej ŽakeljKenan KamenjašKK Budućnost VoliSC Derbi


Foto: Arhivska fotografija | Dačić: Da kažem Lavrovu i kineskom kolegi da sam se šalio?\nTanjug 15.04.2018 15:35\nOn kaže da je za njega prioritet da se broj priznanja smanji na ispod 100, čime se pomaže i predsjedniku Aleksandru Vučiću, jer se u njegovim razgovorima neće polaziti od toga da je sve već riješeno, već će on moći da kaže: "Pa čekajte, evo u poslednja tri meseca pet zemalja je povuklo priznanje".\nNa pitanje za koje vrijeme, on je odgovorio: "Samo da imam vremena. Ne mogu da stignem da se bavim svim tim stvarima, ne mogu da stignem da obiđem sve".\nPrema njegovim riječima, treba obratiti pažnju na predstavnike tih zemalja, i to treba da prate i ostala ministarstva.\nPovodom zahtjeva sa Zapada da se brzo riješi pitanje odnosa Beograda i Prištine, Dačić napominje da se tu ne radi o "trci s vremenom", jer su pregovori u Briselu tehnički, a niko nikada nije razgovarao o trajnom rješenju.\n"Postoji samo naznaka o pravno obavezujućem sporazumu, čji je autor Štefan File koji je tada pokušao da zadovolji i zemlje koje su priznale tzv. Kosovo i one koje nisu. On tada nije mogao da kaže šta je to, niti ga je neko pitao", dodao je Dačić primijetivši da "niko ne zna šta je to".\nOn je primijetio da se stalno predstavlja kao da Srbija nema kud, što nije tačno.\nIvica Dačić Kosovo ZSO


Rubin za Štilića spreman dati 4 miliona €\nReprezentativac Bosne i Hercegovine, Semir Štilić po svemu sudeći će napustiti svoj sadašnji klub Lech iz poljskog Poznana. Kao moguće destinacije pominju se klubovi iz Škotske, Rusije i Njemačke, a posao bi trebao biti završen u narednoj sedmici.\nNakon što su za nekadašnjeg fudbalera sarajevskog Željezničara interesovanje pokazali prvo Celtic i nekoliko engleskih klubova, a potom i Hamburg, Rubin Kazan, Hertha i Wolfsburg, uprava poljskog kluba odlučila je prodati Štilića.\nSportski direktor Lecha Marek Pogorzelczyk, nakon sastanka sa predsjednikom Nadzornog odbora Jacekom Rutkowskim i novim trenerom Jackom Zielinskim, dao je izjavu za medije u Poljskoj u kojoj je dao mogućnost da Lech napusti jedan od dva najbolja igrača ove ekipe, Štilić ili Hernana Rengif.\nMeđutim, Lech do ovog trenutka nije dobio niti jednu ponudu za Rengifa, pa je za očekivati da upravo Štilić bude taj koji će od naredne sezone nositi dres drugog kluba.\nAko je suditi po pisanju njemačkih medija, za Štilića je najviše zainteresovan prvak Njemačke Wolfsburg, koji ima itetako dobra iskustva sa bh. fudbalerima. Prema procjenama, klub koji u svoje redove bude htio dovesti Štilića moraće Lechu uplatiti između 4 i 5 miliona eura. Poljski "Super Ekspress" objavio je informaciju da je Rubin Kazan spreman platiti četiri miliona eura, ali je isto tako naglašeno da bi Štilić radije odabrao Njemačku zbog jezičke barijere (odlično govori njemački jezik).


Datum: 9. decembra\nPandemija je promenila normalne tokove funkcionisanja u svim sferama, a upravo to je dovelo i do novih procesa, novih proizvoda, ali i novih startapa koji sve to razvijaju.\nUpravo zato Zimski Demo dan, u organizaciji Impact Huba, posebno na prijave ohrabruje sve startape koji na bilo koji način doprinose novim načinima rada. Western Balkan Demo Day održaće se 9. decembra, online, u 3D virtuelnom prostoru Impact Huba, koji skoro u potpunosti dočarava fizički prostor. Neki od razloga za prijavljivanje:\nPredstavljanje i povezivanje sa grupom internacionalnih biznis anđela, investitorima, predstavnicima globalnih kompanija i ostatkom zajednice;\nMogućnost ulaska u program Impact Huba, rad sa timom eksperata i dobijanje konsultantskih usluga u vrednosti od 5.000 evra;\nPrisustvo Studio X investicionog fonda, koji izdvaja do 50.000 evra za najperspektivnije startape.\nAgenda je obogaćena i sesijom za marketare, u saradnji sa kompanijom koja je jedan od globalnih lidera u ovoj oblasti, a više informacija očekujte na IHB Linkedin stranici.\nImpact Hub Belgrade je ove godine omogućio investicije CleanTech startapima, a na Zimskom Demo danu najavljuju i njihovo predstavljanje. Podatak koji govori o važnosti ove teme za Impact Hub jeste da su istog dana (9. decembra) i učesnici globalnog ClimAccelerator Beyond 2021 Demo dana.\nPre same prijave startapi mogu zakazati svoje besplatne konsultacije sa Impact Hub timom na zvaničnom sajtu događaja. Za sve zainteresovane posetioce koji žele da se edukuju o novim trendovima u post-kovid ekonomiji, ili isprate ostatak agende, forma je na linku.


Regioni - datum: 2020-01-23 DVODNEVNA ŠTABNA VJEŽBA U IGALU\nUčesnici štabne vježbe Reagovanje u slučaju zemljotresa\nHERCEG NOVI – U Igalu je juče počela dvodnevna štabna vježba koju MUP organizuje u cilju spremnosti za reagovanje u slučaju zemljotresa, u kojoj učestvuju predstavnici Direktorijata za vanredne situacije, Opštine Herceg Novi i partneri iz Italije i Albanije.\n-Vjerujem da će i ova vježba pokazati naše mogućnosti i kapacitete i vjerujem da će ovaj rad pokazati našu spremnost i dati kvalitniji odgovor za profesionalno i brzo reagovanje u slučaju potrebe, rekao je generalni direktor Direktorata za vanredne situacije MUP-a Mirsad Mulić, naglasivši da je Herceg Novi među prvim opštinama uradio plan zaštite od zemljotresa, kao i plan zaštite od požara i poplava i ukazavši i na značaj postojanja više dobrovoljnih vatrogasnih društava.\n-Herceg Novi je sredina u kojoj postoji veliki seizmički rizik, baš kao i na cijelom Crnogorskom primorju. Zemljotres ne možemo ni predvidjeti niti spriječiti, ali preventivnim mjerama i spremnošću za brzo reagovanje možemo posledice svesti na minumum- kazao je Mulić.\nUčesnike vježbe pozdravio je i predsjednik opštine Stevan Katić naglasivši da će Opština Herceg Novi uvijek sa zadovoljstvom biti domaćin ovakvih vježbi koje grad i zemlju čine spremnim da brzo i efikasno djeluju u trenucima kada su ti potezi korisni za spasavanje života i imovine građana.\n-Građani Herceg Novog dobro pamte posledice zemljotresa 1979. godine i u ovoj sredini svako podrhtavanje tla izaziva strepnju, a nedavni zemljotresi u regionu pokazali su koliko je važna lokalna služba i njeno djelovanje u prvim trenucima kada se katastrofa desi. Naša je želja da tih sitauacija uopšte ne bude ili da ih bude što manje, ali kao odgovorni ljudi moramo biti spremni za takve intervencije, kazao je Katić.


Vučić poručio: Srbija će umeti da zaštiti svoj narod i svoju teritoriju – Nadlanu.com\nVučić poručio: Srbija će umeti da zaštiti svoj narod i svoju teritoriju\nObjavljeno 31. avg 2014. / 12:22:42\n"Životi žandarma i policajaca za nas su veoma važni i ne možemo dozvoliti banditima i kriminalnim grupama da kradu i pljačkaju, i ne samo to nego da dolaze sa deset automatskih pušaka koje služe samo za to da se ubijaju srpske snage bezbednosti. To je organizovani kriminal," rekao je Vučić i dodao da veruje da Albancima iz opštine Podujevo "neće ubuduće padati na pamet da se takvim terorističkim aktima služe i da divljaju u okolini ove baze".\nVučić je nakon obilaska baze rekao novinarima da će žandarmi dobiti novu opremu, koja će moći bolje da ih štiti "uz manja ograničenja", a najavio je i nove podzakonske akte u cilju bržeg i efikasnijeg reagovanja Žandarmerije.\nMinistar unutrašnjih poslova Nebojša Stefanović najavio je da će ti akti biti pripremljeni u narednih 15 dana i dodao da je sa pripadnicima Žandarmerije razgovarao i analizirao bezbednosnu situaciju i bezdbednosne rizike, odnosno "kako i na koji način je rukom albanskih terorista ubijen pripadnih Žandarmerije Stevan Sinđelić", kao i o tome šta može da se uradi da se bolje zaštitimo.\n"Teroristi rade organizovano i u sadejstvu s pojedinim organima iz Prištine", konstatovao je premijer, koji je, komentarišući odnos međunarodne zajednice prema prošlonedeljnom incidentu, primetio da je više poziva dobio kada je krenulo isključenje struje neplatišama u Bujanovcu, Preševu i Medveđi nego što je dobio telegrama i izraza saučešća zbog ubistva pripadnika Žandarmerije.\nPremijer Srbije Aleksandar Vučić izjavio je da će sva tri aviona "mig 29" kao i "migovi 21" od sutra biti kompletno na raspolaganju, nakon što su za njih stigli akumulatori u Beograd, koji su donacija Ruske federacije.\n"Mi smo raspisali tender, ali predsednik Ruske federacije Vladimir Putin lično je insistirao da nam se to donira i to nam je sinoć stiglo u Beograd", rekao je Vučić, nakon obilaska baze Merdare.\n"Veoma sam zahvalan predsedniku Putinu na poklonu", rekao je Vučić i dodao da će sada, zahvaljujući ruskoj donaciji, a kad je reč o "policijskom patroliranju", Srbija prvi put nakon dugo vremena imati pun suverenitet na srpskom nebu.


Mladići Železnicama Srbije nude logo za džabe - Ekonomske Vesti\nLufthansa izbačena iz indeksa najjačih nemačkih firmi\nMerkel: Ne razmišljam o još jednom mandatu\nLukašenko:Da smo zaustavili proizvodnju, samo u bajki bismo je obnovili\nNemci na putu u Srbiju : Pazite na obračune navijača i sitni kriminal\n2020:Na putevima u Srbiji stradalo 3946 lica\nMladići Železnicama Srbije nude logo za džabe\n2. okt. 2015 Luka Matić 0 Comments Igor Mioković, logo, Srbija voz, Vukašin Popović, Železnice Srbije\nNakon spekulacija o novom logou Železnica Srbije. tačnije preduzeća koje se sada zove Srbija voz, a koji neodoljivo podseća na logo Srpske napredne stranke, pojavili su se Igor Mioković i Vukašin Popović, mladići koji su ovom javnom preduzeću ponudili novi vizuelni identitet i za to ne traže nikakvu naknadu.\nOni su logo uradili još dok se preduzeće zvanično zvalo Železnice Srbije, ali smatraju da taj logo može da se koristi za sva preduzeća koja su nastala na prugama starog gubitaša – Holding, Infrastruktura, Kargo i Srbija voz.\n„Razmišljali smo na koji način bismo povezali nešto tradicionalno ‘srpsko’ sa nečim univerzalnim u svetu. Došli smo do ideje da iskoristimo naše ćirilično pismo, koje je jedno od najsavršenijih pisama u svetu, i da simbol formiramo od slova Ž (kao početnog slova reči ‘Železnice’) i dve strelice koje inače u svetu imaju konotaciju sa železnicom (simbolizuju kretanje). Takođe, želeli smo da logo koji bismo uradili bude dugovečniji, to jest da ne zastari brzo kao većina logoa danas, stoga smo se posvetili minimalizmu i simbol sveli na jednu boju i prave linije“ rekli su Mioković i Vukašin Popović za sajt Beobuild.\nPodsetimo, ovako izgleda novi logo javnog preduzeća za železnice – Srbija voza, koji je izazvao negodovanje u javnosti zbog sličnosti sa logom SNS-a.\n← Rusija gradi most do Krima „brzinom svetlosti“\nVučić: Kinezi spremni da ulože u Železaru 120 miliona dolara →\nŽeleznice Rusije: Spremni da ispunimo mladalački san Merkelove\n19. sep. 2017 Dragoljub Bečić 0\nMMF pohvalio restrukturiranje Železnica Srbije\n5. nov. 2015 Andrija Matić 0


12-04-2019 | 18:06 | Autor/Izvor: Naxi media\nČlanovi Upravnog odbora su Zoran Kostić Cane, Milivoje Petrović-Miško Plavi i advokat Nenad Milovanović, koji su objasnili da je Zadužbina osnovana prema nalogu koji je u svom testamentu ostavila Milanova majka, Danica Mladenović. Zadužbina je osnovana sa namerom da se autorska i lična zaostavština Milana Mladenovića sačuva kao celina i da se nameni za kulturne i humanitarne svrhe. Ciljevi Zadužbine su, između ostalog, da čuva uspomenu na Milana Mladenovića, brine se o objavljivanju njegovih dela i podstiče umetničko stvaralaštvo dodeljujući regionalnu nagradu koja nosi njegovo ime.\n- Ideja o Zadužbini potekla je od Milanove majke, koja je u svom zaveštanju ostavila nalog da se deo imovine, koji je predstavljao njeno nasleđe, nameni za humanitarne i kulturne svrhe i to na način što će se osnovati Zadužbina koja će nositi Milanovo ime, čuvati uspomenu na njegov lik i rad i generalno podsticati umetničko stvaralaštvo u regionu - saopštio je Nenad Milovanović.\nU tom duhu Zadužbina Milana Malednovića dodeljivaće godišnju nagradu koja nosi Milanovo ime za muzičko delo od izuzetne umetničke vrednosti. Nagrada se sastoji od povelje i novčanog iznosa od 2000 evra, a dodeljivaće se svakog 21. septembera na dan Milanovog rođenja.\n- Ima još jedna svrha postojanja ove Zadužbine, a to je da se nagrade neće dodeljivati pošto-poto, dok ne budu ispunjeni kriterijumi koje su Milan i njegova grupa zadali svojim postojanjem. Inače je ideja i kupovina instrumenata klincima koji imaju dar a nemaju mogućnosti da taj dar prezentuju svima. Mi smo se ove skupili da ukazemo na jednu pravu priču o Milanu, kao muzičaru i vizionaru, jer je u javnosti spremljena neka slika o "EKV"-u koja uopšte ne dogovara njihovoj istini. Oni su prevashodno bili muzičari, i to ljudi moraju da znaju. Sve te knjige, serije koje su izlazile predstavile su naše drugare u nekom svetlu koje nije primarno, već sekundarno, sugerisao je Zoran Kostić Cane.\n- Velika mi je čast što sam pozvan da budem u žiriju. Milanov rad, "Šarlo akrobate" i "Ekatatine Velike" izuzetno poštujem i zahvaljujući toj muzici sam se i ja izmenio u svom stvaranju. Ono što je bitnije od svega jeste da se ova ideja manifestivala, da čuva i poštuje jedno veliko ime naše moderne muzičke scene, istovremeno pomaže nekome ko tek treba da dođe. Nekim mladim, kreativnim muzičarima koji, u ovom grotlu užasa i nepoštovanja nekih osnovnih postulata kulture i muzike, teškom mukom počnu da se bave muzikom, a kamoli da u tome istraju - sugerisao je Vasil Hadžimanov.\nTagovi: EKV vasil hadzimanov Cane Partibrejkers milan mladenovic Zadužbina Milana Mladenovića\nOd danas, 1. juna, otvoren je konkurs za Nagradu Milan Mladenović koju dodeljuje Zadužbina Milana Mladenovića, saopšteno je iz Zadužbine.


I srpski sportisti prate EURO, evo ko najviše - Sportske.net\nI srpski sportisti prate EURO, evo ko najviše\nVeliki broj srpskih sportista prati Evropsko prvenstvo u fudbalu.\nOdbojkašice doživele i drugi porazObjavljen raspored za Rio - Srpkinje startuju protiv Italije!CEV - Srpkinje dominirajuSavez odbio Grbićevu ostavku!"Orlovi" se pobedom oprostili od borbe za olimpijsku vizu\nEvropsko prvenstvo u Francuskoj je glavna tema ovog leta što se tiče fudbala, sva pažnja je usmerena ka fudbalu i takmičenju koje se održava jednom u četiri godine.\nSrbije nema na ovom turniru, ali u Srbiji se itekako prati ovo takmičenje. Sportisti i reprezentativci u drugim sportovima ozbiljno prate ovo takmičenje, a samo jedan od njih jeste i srednji bloker naše odbojkaške reprezentacije, Marko Podraščanin.\nOn je večeras objavio na svom Tviter profilu jedan zanimljiv tvit, pogledajte.\nMalo mi je i žao naših žena ovih mesec dana 😊 #euro2016\n— Podrascanin Marko (@potke18) June 16, 2016


Održan moleban zbog crnogorskog Zakona o veroispovesti - Novi Sad\nOdržan moleban zbog crnogorskog Zakona o veroispovesti\n09:01:00 18.01.2020, Komentara: 0\nNovi Sad - Više stotina građana, među kojima su bili i fudbalski navijači, prisustvovalo je sinoć verskom obredu u i ispred Uspenske crkve. Moleban i litija održani su kao vid podrške Srpskoj pravoslavnoj crkvi u Crnoj Gori zbog novog Zakona o slobodi veroispovesti.\nfoto: Twitter, Miloš Vučević\nSkup je organizovala bačka eparhija Srpske pravoslavne crkve, a učestvovao je i bački episkop Irinej. Osim njega, na čelu kolone bio je gradonačelnik Novog Sada Miloš Vučević i većina članova novosadske vlasti iz redova Srpske napredne stranke.\nNajpre je u hramu Uspenja Presvete Bogorodice od 19 časova služen moleban, nakon čega je organizovana litija od Uspenske do Saborne crkve.\nOvo je drugi protest koji je u Novom Sadu organizovan, kako su naveli u decembru „otimanja svetinja Srpske pravoslavne crkve“ i protiv „diktatorskog antisrpskog režima“ u Crnoj Gori. Decembarski protest je organizovala navijačka grupa Firma.


Centar živeti uspravno traži sredstva za opstanak više programa | Autonomija\nCentar živeti uspravno traži sredstva za opstanak više programa\nPosledica nebrige gradskih vlasti\nCentar Živeti uspravno iz Novog Sada apelovao je danas na javnost da pomogne opstanak ove organizacije koja se bavi pružanjem podrške osobama sa invaliditetom.\nCentar je u saopštenju za javnost naveo da hitno treba da obezbedi sredstva u iznosu od 80.000 evra i objasnio da je reč o manjku koji je nastao zbog nedovoljnih uplata iz gradskog budžeta u prethodne tri godine.\nNedovoljno sredstava je uplaćivano za personalnu asistenciju osobama sa invaliditetom, vršnjačko savetovalište za decu i mlade sa invaliditetom i aktivnosti Programa za pristupačnost i Programa za jednakost u javnom govoru.\n„Moramo da pronađemo rešenje do 16. maja“, naveo je Centar i dodao da se sredstva mogu uplatiti na žiro-račun koji je istaknut na internetskoj stranici organizacije (http://www.czuns.org/).\nCentar Živeti uspravno najavio je da će gradskim vlastima u Novom Sadu pružiti podršku da do kraja ove godine svoju Odluku o socijalnoj zaštiti usklade sa Pravilnikom o bližim uslovima i standardima usluga socijalne zaštite i da svojim godišnjim budžetom za 2015. godinu predvidi 0,1 odsto budžeta za usluge personalne asistencije osobama sa invaliditetom.\nNa taj način bi, kako se objašnjava, između 40 i 50 punoletnih, društveno aktivnih građana imalo kontinuirano uslugu personalne asistencije, koju trenutno, zbog manjka novca, imaju samo četiri osobe sa invaliditetom.\nCentar Živeti uspravno je naveo da planira da započne mali posao kako bi ubuduće\nizbegli sličnu situaciju, kao i da pokrene lokalnu fondaciju za podršku punoj primeni Međunarodne konvencije o pravima osoba sa invaliditetom.\nCentar Živeti uspravno obeležio je juče i Evropski dan samostalnog života. Na taj dan 1990. godine održano je 50 protesta širom Evrope u cilju traženja i promocije prava na samostalni život.


Izvor: 025info.rs, 26.Nov.2020, 12:37\nOpštinski štab za vanredne situacije opštine Odžaci održao je sastanak na kojem je razmatrana aktuelna epidemiološka situacija na teritoriji opštine Odžaci. Date su preporuke u cilju smanjenja broja obolelih u našoj opštini i analiziran je rad Odeljenja za inspekcijske poslove i zaštitu životne sredine, vezano za sprovođenje mera za suzbijanje zarazne bolesti COVID-19. VD direktora Doma zdravlja u Odžacima, dr Dušan Božanić, izvestio je članove štaba o trenutnom stanju opremljenosti i zaliha lekova u kovid ambulanti. Opštinski štab za vanredne situacije opštine Odžaci, još jednom apeluje na građane i privredne subjekte da se pridržavaju mera i preporuka za smanjenje broja obolelih od zarazne bolesti COVID-19, pre svega obavezno nošenje zaštitnih maski, držanje distance, pojačano održavanje higijene, kao i poštovanje mere ograničenja broja okupljenih kako u zatvorenom tako i na otvorenom prostoru i radnog vremena.\nKapaciteti bolnice u Vrbasu na granici popunjenosti\nIzvor: Radio Televizija Vojvodine, 27.Nov.2020, 11:24\nU Kovid bolnici u Vrbasu smešteno je 74 pacijenta sa teškom i srednje teškom kliničkom slikom čime su kapaciteti ovog izdvojenog paviljona popunjeni, dok u crvenoj zoni Opšte bolnice u Vrbasu ima još 40 obolelih. Posebno zabrinjava što trenutno imamo oko 14 odsto zaposlenih koji su zaraženi...


Izložba Oblik i Prostor - GIR\nOd figurativnih skulptura i evociranja neodadaističkih eksperimenata kod autorki Nadežde Kirćanski i Gorane Bačevac, do fluidnih apstaktnih formi koje se mogu videti u radovima Nikole Matovića, Vladimira Zaharijevića i drugih, pa sve do keramike kao specifične oblasti primenjene umetnosti čiji se predmeti mogu posmatrati skulpturalno ali i upotrebno.\nOva grupna izložba pokušava dati odgovor na gore postavljena pitanja o prirodi skulpture i dati odgovor na koji način je treba posmatrati. Forma izloženih radova je u jedinstvu-dihotomiji sa arhitektonskim projektom i izložbenim prostorom GIR-a i za cilj ima istraživanje, stvaranje, percepciju i granice prostora.\nNaziv grupne izložbe “Oblik i Prostor” predstavlja delimičnu pozajmicu naslova knjige “Oblik i vreme” koja se bavi strukturom i značenjem umetničkog dela kao i estetikom vajarstva, a delo je našeg poznatog slikara, likovnog kritičara, teoretičara i istoričara umetnosti Miodraga Protića.\nOtvaranje izložbe će biti 11. aprila 2018. godine u 19h u GIR-u (Trešnjinog Cveta broj 5) i trajaće do 12. maja 2018. godine.\nUčesnici izložbe su: (azbučnim redom) Ana Vujović, Betonica, Blatobran, Bojan Krstić, Vladimir Zaharijević, Gorana Bačevac, Drvo Yew/Neda Krstić i Jelena Andabaka, Dunasab/ Dunja Sabljić, Ivona Petrović, Jovana Petković, Milija Čpajak, Milica Mila Ristić, Nadežda Kirćanski, Nikola Matović, Sinonim Dizajn, Stefan Stanković Perić.


Trajanje Projekta: decembar 2010 – novembar 2011\nCilj projekta je da omogu?i razmenu iskustava i znanja izmedju mladih ljudi u oblasti biodiverziteta i zaštite okoline.\nDva uspostavljena istraživačka centra su potpuno opremljena za istraživanje biodiverziteta pograničnog područja. Eko centri su dio udruženja koja su osnovale grupe mladih entuzijasta čiji je cilj istraživanje lokalne faune i biodiverziteta.\nIzabrana su 32 mlada biologa, 16 iz svake zemlje, da pohadjaju trodnevni zajednički trening i budu upoznati sa kompletnim planom i istrazivačkim programom, tehnikama uzorkovanja retkih i endemskih biljaka uz korištenje sofisticirane opreme (nabavljene kroz projekat), kao i tehnikama sistematizacije i obrade podataka prikupljenih u toku istraživanja. Takodje su zajedno pohadjali dva desetodnevna kampa gde su stekli praktične istraživačke veštine. Prvi kamp je održan u julu 2011 u Čajniču, tokom koga su mladi istraživači istraživali zaštićeni biodiverzitet područja Cicelj. Stekli su zananja o prirodnom okruženju i značajno doprineli zaštiti i promociji područja. Glavna tema drugog kampa, održanog u avgustu 2011 u Eko centru Aljinovići, bile su lekovite biljke u laboratorijskom i terenskom radu više od 300 vrsta od kojih više od 70 endemskih, su mapirane i locirane. Rezultati istraživanja su dostupni u formi objavljene studije na web site-u Projekta www.ekocentri.com.\nDugoročni efekat Projekta je postignut kroz usluge koje eko centri nastavljaju da pružaju nakon završetka Projekta. Takodje, brojne ekološke i turističke organizacije su izrazile interes za projektne aktivnosti i Eko centri će se truditi da obezbede svoj kontinuirani angažman kroz saradnju, partnerstvo i deljenje informacija. Iznad svega, nova prijateljstva medju mladima istinski odražavaju uspjeh Projekta. Mladi ekolozi iz Prijepolja su ponovo posetili Eko centar Čajniče na svoju inicijativu i na svoj trošak u septembru 2011 što jasno pokazuje pozitivne efekte Projekta.


Države i institucije širom sveta moraju da urade više kako bi pomogle afričkim zemljama, kojima će do 2023. godine nedostajati 345 milijardi dolara da bi prevazišle ekonomske probleme i krizu izazvanu pandemijom koronavirusa, izjavila je generalna direktorka Međunarodnog monetarnog fonda (MMF) Kristalina Georgijeva.\nOna je istakla da su afričke države potrošile dodatnih dva i po odsto bruto domaćeg proizvoda da bi pomogle ugroženom stanovništvu, dodavši da im je MMF u tome pomogao, ali je naglasila da je neophodna dodatna pomoć, preneo je Rojters.\n“Pandemija neće biti završena nigde, sve dok svuda ne bude završena, a svi mi, države i institucije, moramo da uradimo više kako bismo pomogli Africi da se izbori sa naredom fazom krize”, kazala je Georgijeva.\nUprkos tome što su se prilagođavale sadašnjoj situaciji, u budžetima afričkih država će do 2023. godine nedostajati 1.200 milijardi dolara, a neke od najzaduženijih zemalja primorane su da biraju da li će servisirati dugovanja, ili će obezbediti dodatni novac za zdravstvo i socijalna davanja, upozorila je Georgijeva.\nPrema njenim rečima, međunarodni zajmodavci i bilateralni kreditori do sada su pokrili manje od četvrtine projektovanih potreba, tako da i dalje ostaje “rupa” od 345 milijardi.\nNa izuzetno tešku situaciju u Africi je ukazala i Svetska banka, koja je procenila da je pandemija veoma teško pogodila ekonomiju na tom kontinentu, zbog čega je dodatnih 43 miliona ljudi u riziku od ekstremnog siromaštva.


NABAVKA VAKCINA U FBiH Pehar: Pregovori s "Fajzerom", "Krajinalijekom" i "Sinofarmom" @ Cafe.ba\nAd hok tim za nabavku vakcina protiv virusa korona za Federaciju BiH prvo će pregovarati sa proizvođačima čija su predstavništva u BiH, a to su "Fajzer", te "Krajinalijek" za vakcinu "sputnjik ve" i "Sinofarm".\nFOTO: BHRT - RADIOTELEVIZIJA BOSNE I HERCEGOVINE/YOUTUBE/SCREENSHOT\nRekao je ovo direktor federalnog Zavoda za javno zdravstvo Davor Pehar, koji je kao vođa ad hok tima naglasio da je još prerano prognozirati kada bi vakcine mogle doći u FBiH.\n– Nismo još obavili razgovore s potencijalnim dobavljačima. Ishod tih razgovora će usloviti nabavku vakcina, a radiće se takozvani “interventni uvoz”, jer vakcine za virus korona nisu prošle redovan put registaracije kroz regulatornu agenciju – istakao je Pehar.\nGovoreći o ponudi koju je FBiH dobila za nabavku ruskih vakcina “sputnjik ve”, Pehar je naglasio da su u dopisu koji je stigao od proizvođača navedene kontradiktorne stvari što se tiče skladištenja vakcina, a dokumentacija koja je dostavljena Zavodu za javno zdravstvo FBiH nije bila dovoljna da se ponuda uzme u razmatranje.\nPehar je dodao da će 5.000 vakcina koje je Srbija donirala BiH biti u distribuciji u naredna dva dana prema planu imunizacije, prenosi portal Kliks.


Slična situacija desila se u još nekoliko gradova, tvrde malinari, koji tvrde da je "prava istina nedostatak ambalaže za branje", jer hladnjačari nisu obezbedili dovoljan broj gajbica.\n- Tužićemo sve one hladnjačare koji ovo rade zbog nepoštovanja ugovorenih obaveza. Čista je laž da je kvalitet malina loš, nego oni nisu obezbedili dovoljne količe gajbica i sada obustavljaju otkup. Strašno, šta će ljudi da rade sa malinama? Tražićemo milionske odštete zbog ovakvog nepoštovanja - rekao je Boban Purić, predsednik UO udruženja Limska dolina iz Prijepolja.\nU prijepoljskoj opštini cena maline poslednjih dana je sa 120 pala na 100, potom na 80 dinara, da bi pojedine hladnjače potpuno prestale sa otkupom. Na jugu Srbije od prošlog vikenda malina sa plaća 50-60 dinara, a malinari na društvenim mrežema prenose kako su kolege iz BiH počele da uništavaju robu, upravo zbog niske cene.\nZbog niske cene i sve lošije situacije u otkupu najavljeni su protesti za 22. jun u svim gradovima u Srbiji, kažu malinari. Blokade puteva neće biti, nego mirne protestne vožnjom kroz naselja.\n- Sprovešćemo mirne proteste vožnjom kroz grad bez blokada puteva, iako je to bila ideja pojedinih proizvođača. Ako država ništa ne učini da razbije kartele otkupljivača, vlasnika hladnjača, odlučićemo šta nam je dalje činiti - dodaje predsednik Asocijacije malinara Srbije, Dobrivoje Radović.\nOn je pozvao Aleksandra Vučića da se uključi u rešavanje ovog problema jer će, po njegovim rečima, svi malinari postati socijalni slučajevi.